open-index/open-wikipedia-markdown huggingface dataset:
大衛碧咸

**大衛碧咸**（；，）係前英格蘭足球員，打中場。佢嘅技術一直都得到正面評價，佢嘅外形同腳法都係屬於世界級。因為英格蘭足球代表隊成日都係英國小報嘅對象，碧咸響代表隊不嬲都係焦點人物。

## 球會生涯
碧咸出身英超傳統勁旅球隊曼聯，一出道就畀人封為「萬人迷」。1999年佢跟曼聯贏得歐洲聯賽冠軍盃。2003年佢跳槽加盟西甲球隊皇家馬德里，同朗拿度、施丹等猛人一齊，但隨住年紀越嚟越大加上已經名成利就，佢決定響2007年走到美國推廣足球事業，自由身加盟美國職業足球大聯盟球隊洛杉磯銀河。2009年到2010年，碧咸曾經兩次外借咗去AC米蘭半季，但喺2010年嗰次，佢踢踢吓波左腳跟腱撕裂，搞到要抖幾個月，無得打世界盃，去到嗰年9月至喺洛杉磯銀河復出。碧咸喺2011同2012年帶領洛杉磯銀河連攞兩屆美職總冠軍。2013年1月碧咸自由身加盟法國甲組足球聯賽球隊巴黎聖日耳門，攞到法甲冠軍之後，同年5月掛靴。

## 國際生涯
碧咸喺1996年首次效力國家隊。1998年FIFA世界盃佢因為畀對手挑釁變成衝突而被紅牌出場，令到英格蘭輸波。2002年FIFA世界盃臨開始之前佢受咗傷，最尾都係成功出賽。2006年FIFA世界盃佢響十六強攞到全場唯一入球入八強，但係響八強英格蘭射失十二碼，只能夠眼白白睇住英格蘭輸波。佢喺2009年最後一次為國家隊上陣，十三年嚟總共上陣115次。因為左腳跟腱裂咗，碧咸冇得以球員身份參加2010年FIFA世界盃決賽周，不過佢重係做咗英格蘭國家隊教練組成員征戰南非。

## 生活
碧咸喺1999年同辣妹（Spice Girls）成員維多利亞結婚，佢哋有三個仔一個女。

## 獎項
* 慈善盾：1993、1994、1996、1997
* 英超冠軍：1995-1996、1996-1997、1998-1999、1999-2000、2000-2001、2002-2003
* 英格蘭足總盃：1995–1996、1998–1999
* 歐洲聯賽冠軍盃：1998-1999
* 洲際盃：1999
* 西班牙超級盃：2003
* 西甲冠軍：2006-2007
* 美國職業足球大聯盟總冠軍：2011、2012
* 法國甲組足球聯賽冠軍：2012-2013

## 註

## 出面網頁

*皇家馬德里—碧咸個人檔案
*  碧咸啲相同影片
阿 Sir

**阿 Sir** （沙靴切，低平聲）（或寫作阿蛇）係個男人，可以指
*教師
*社工
*差佬
*紀律部隊或者有類似制服嘅公務員
*官
*大粒上司
*地位高人士
*爵士
*先生
杜宇

**杜宇**係戰國時代第四任君主，又叫做**望帝**。呢位君主係有好多傳說，有佢升西山隱同杜鵑啼血嘅古仔。古蜀係家下四川，而同三星堆遺址就係古蜀國首都。

響佢統治之下，將原本係沼澤地方，好努力咁開田。又帶人治人，又叫人跟季節種嘢。但治水呢瓣始終未搞掂。

相傳杜宇晚年嗰陣，國內有大水災，佢就派宰相開明氏鱉靈去玉山(玉壘山)治水。呢個時候，佢竟然同開明氏老婆通姦。因為佢就好慚愧，就讓位畀開明氏。亦有另一版本話，覺得鱉靈治水有功，讓位畀佢。後尾開明氏要遷都，杜宇唔想走，就升西山隱。升西山隱，字面係西山升天或者隠居，實際係去死咁解。死之後就變做雀仔，即係杜鵑。二月到就聽到佢悲鳴到吐血。而啲血就滴落花上面，變成杜鵑花。蜀人一聽到佢咁，就會諗起蜀王，人人都好傷心。

考古學家將三星堆一個祭祀坑，掘到嘅六十樽青銅人像，同埋青銅神樹，聯想到杜宇升西山隱嘅古仔。

## 文學
李商隠嘅《錦瑟》一詩，就有句「望帝春心托杜鵑」。

## 參攷
冰 (搞清楚)

**冰**可以係指：

* 水嘅固態
* 一種飲品，例如*紅豆冰*
* 一個加強「凍」嘅意思嘅字，例如*冰凍*，*冰涼*
* 冰毒：一種毒品或興奮劑
冰山

**冰山**係一塊好大、浮喺海面嘅冰，通常係由近岸邊嘅冰川或者冰原分裂出嚟嘅。

## 特點
因為呢啲冰多數係由淡水凝結而成，密度低過海水，所以就浮到喺海面。但係平時見到嗰部份其實只係佔左成個冰山嘅10%左右，即係話座冰山有大約九成都係嚮海面以下。

一般嘅冰山，高度(淨係計水面以上嘅部份)由1米至80米不等，現時所知最高嘅冰山喺北大西洋，有成168米高，即係差唔多55層樓咁高。入面嘅溫度可能低至攝氏零下20度。

由於佢哋浮喺海面，所以就算佢哋咁大塊，都可以喺海度漂流，有啲可以一年郁成7公里。

## 雜錦
如果有人揸船嗰陣唔小心撞到冰山，就可能造成傷亡。例子有鐵達尼號喺1912年因為撞冰山而沉沒，死咗1,500人。電影《鐵達尼號》就借咗呢件事嚟講出一個愛情故事。

啲人成日講嘅**冰山一角**，就係用嚟形容一啲大家見到嘅問題，其實只係成個大問題嘅一小部份，就好似我哋見得到嘅冰山只係佢嘅一小部份一樣。

## 睇埋
* 冰
* 冰川

## 出面網頁
* 冰山嘅相

類:冰
龠

**龠**（讀若），亦都寫做**籥**，係中國古代一種吹奏樂器。龠係點樣未有定論。

一派係跟甲骨文，龠係編管樂器，個樣似笙或者排蕭。郭沫若認甲骨文龠字，就係三支管一齊吹咁個樣。而古時和音個和字，係寫做龢，係龠一排管做出和音。

一派根據文獻所寫。龠個樣似笛，但係短過笛，係打直吹。佢最初有三孔，之後有六孔同七孔。樂書有講佢係最古老嘅樂器。響唔同文獻裏面，龠又叫做**葦龠**或者**豳龠**。大宋時**三孔龠**傳到高麗，家下韓國重有呢隻樂器。先秦時代龠係民間樂器，後尾慢慢變成宮廷樂器，用來祭祀樂舞。

亦有人覺得龠應該係斜吹，於是乎劉正國就嚮1995年整咗一支九孔龠，重向國家申請咗專利。

## 參考
*龠

* 九孔龠演奏：詩經‧甘棠
聯歡會

（），又有叫**聯歡會**或者**派對**（嚟自英文 *party* 嘅譯音），係一種社交活動，而個目的通常係慶祝同埋/ 或者娛樂。好多時啲人話搞一個派對，都會講**開 party**，**搞派對**，**搞 party**之類。

臺灣亦將party譯成「**趴**」，雖則比起「派對」更啱粵音，但粵語圈好少用。

## 原因
啲人搞或者參加派對可以有好多原因，常見例子包括：

* 有人生日
* 特別節日，例如聖誕節、新年
* 有值得高興嘅事，例如升職、畢業
* 純粹為咗玩或者舒緩壓力，例如狂野派對
* 主要為社交，例如公司搞嘅派對，但呢啲通常會夾雜埋以上原因

## 睇埋
*Party game
整

**整**嘅意思可以係：
* 齊全、全部、無嘢漏之類，例如：完整、整數
* 製造食物嘅過程，例如：整蛋糕
* 泛指製造一啲野嘅過程
* 修理或者改進一啲嘢，例如：整冷氣機
* 一個好籠統嘅動詞，好多時諗唔到適合嘅詞語就會用呢個字，同**搞**差唔多，例如「你整緊乜嘢？」
新鴻基地產

**新鴻基地產發展有限公司**（簡稱**新地**，，）係香港其中一間最大嘅地產發展商，1972年7月14號註冊成立，同年8月23號上市。集團旗下嘅業務除咗最核心嘅物業發展，重包括酒店業（四季酒店等）、建築、金融服務（鴻基財務等）、保險（新鴻基地產保險）、物業管理（康業服務等）、電訊（數碼通，股份編號315）、資訊科技（新意網，股份編號8008）、製衣（富聯國際，股份編號369）、百貨（一田百貨）、運輸（載通國際，股份編號62）、基建及物流等等。現任主席係郭炳聯。

## 歷史
1958年，郭得勝、李兆基、馮景禧同另外五個股東合組「永業公司」，發展地產，算係新鴻基嘅前身，到1963年，**新鴻基企業**成立，個名係取自馮景禧嘅「**新**禧公司」、郭得勝嘅「**鴻**昌進出口公司」同李兆基個「**基**」字。

到1960年代尾，郭、李、馮三人另立**新鴻基地產**，繼續經營地產業務，人稱「三劍俠」。

1970年代頭，三人正式分家，郭得勝控制新鴻基地產；李兆基另立恒基地產；馮景禧就專注金融、證券行業，用返「新鴻基」嚟經營證券生意，後來更加發展銀行（新鴻基銀行）同地產（新景豐）生意。

## 主要發展項目

### 香港島
*倚巒
*海璇
*新翠花園（同地鐵合作發展）
*新威園（同合和合作發展）
*寶翠園（同信德、廖創興、新世界合作發展）
*香港花園
*帝景園
*禮頓山
*深灣軒
*浪琴園
*國際金融中心（同地鐵、恒基、中銀合作發展）
*世貿中心（原發展商係置地，新鴻基喺1994年買入）

### 九龍

*創紀之城
*環球貿易廣場
*匯璽（同港鐵合作發展）
*曼克頓山
*崇字大廈（同恆隆合作發展）
*譽·港灣
*農圃道18號
*瓏璽
*半島豪庭（同恒基合作發展）
*天鑄
*天璽（同地鐵合作發展）
*凱旋門（同地鐵合作發展）
* MOKO 新世紀廣場（同九鐵合作發展）

### 新界東

* 沙田第一城（同長實、恒基、新世界合作發展）

* 大埔中心
* 新城市廣場
* 東港城
* 上水廣場
* 天晉
* 維景灣畔（同太古合作發展）
* 新都廣場
* 駿景園（同九鐵合作發展）
* 晉海（同港鐵合作發展）

### 新界西

*荃灣廣場
* 新都會廣場
* 新屯門中心（同九鐵合作發展）
* 新元朗中心（同九鐵合作發展）
* 卓爾居
* YOHO TOWN
* 瓏門（同港鐵合作發展）
* 荃灣中心
* 新葵興花園（同地鐵合作發展）
* 新葵芳花園（同地鐵合作發展）
* 荃錦中心
* 葵星中心
* 開心廣場（同羅氏地產合作發展）

* 活＠KCC（活化項目，唔係發展商）
* Wetland Seasons Park

## 出面網頁

* 新鴻基地產
出世

**出世**，又叫**出生**、**誕生**，係指生物真正喺呢個世界開始生活嗰一刻。對胎生動物嚟講，出世係指個嬰兒離開個阿媽個子宮嗰陣；對卵生動物嚟講，出世係指嬰兒破蛋殼而出嗰陣。
## 睇埋
*生日
*死
命門

**命門**可以係：
*中醫講嘅**右[[腎]]**
***[[命門穴]]**，穴名
***[[肚臍]]**
***[[眼]]**
*睇相講面左右嘅**[[耳門]]**
911 (搞清楚)

**[[911]]**多數係指喺 910 同 912 之間嘅自然數，重可以指：
* **[[9-1-1]]**：美國同加拿大嘅緊急電話號碼
* **[[九一一事件|911 事件]]**：2001年9月11日，有人揸飛機撞世界貿易中心、五角大樓等一連串事件。
* **[[華氏 911]]**：一套關於 911 事件嘅電影
* 年份，可以包括公元911年同埋公元前911年
* 保時捷911
* 9+1+1 = 11
* 9*1*1 = 9
里程碑

**里程碑**係棟響路邊一串數字嘜。通常每隔一段路就放一個，話畀路人知去到邊，或者目的地有幾遠。以前里程碑會棟一支石碑，家下好多時係一塊金屬板。馬路、山路、鐵路都可能會有里程碑。

里程碑數字可以係寫低同起點終點有幾遠，有時重會有分數。

## 引申
平時話一樣嘢或一件事業到達一個里程碑，意思係呢嘢或呢件事業有啲見得人嘅成果，甚或入咗新嘅階段。
生日

**生日**（），又叫***'，***'，****，係每逢出世嗰日周年嘅日子，就會慶祝自己大一歲。

## 慶祝

有啲人慶祝生日嘅方法係同屋企人或者情人食餐飯，有啲可能會請晒啲親朋戚友開party，或者用其他方法慶祝。

慶祝生日好多時都會食生日蛋糕，好多時幫某人慶祝嘅人會買或者整一個咁嘅蛋糕，同埋係上面點蠟燭（個壽星仔/女幾多歲就擺幾多枝上去）。喺party入面，啲人就會唱生日歌，然後叫個壽星仔吹熄佢，跟住眯埋眼去許願。之後，大家就會切蛋糕食。有啲人重會送埋生日禮物俾佢。

香港人同西方人多數係跟西曆嚟慶祝生日，但大陸就有好多人都係跟農曆。但無論跟邊個，一般都係正日或之前慶祝，好少會過咗嗰日先至慶祝。另外，一個人每19年就好有機會西曆同農曆生日都喺同一日，即係19歲、38歲、57歲、76歲等等。

## 生日同占星術
對一啲人嚟講，生日同占星術係好大關係嘅。

好多人會就咁睇個出生日期，嚟睇番個人係屬於12星座入面嘅邊一個，然後估計佢有咩性格；有啲人又會再細分48個小星座。但係呢啲方法都太過概括。

其實根據正統嘅占星術，正確嘅做法應該係憑佢嘅出生日期、時間、地點，整一幅命盤（或叫「星圖」、「出生圖」，手畫或者用電腦軟件嚟畫），然後去分析佢出世嗰一刻，個太陽、上升星座、月亮、水星同金星等其他行星所位於嘅星座同埋宮位，去分析佢嘅性格同命運。就咁用12星座嚟分析嘅話，就變咗淨係睇太陽嘅星座位置，而冇睇佢嘅宮位、其他星體嘅位置，同埋星體之間嘅連繫；而且出生嘅日期、地點（例如邊個城市）同準確嘅時間都好緊要。如果要睇兩個人係咪「合襯」，亦都係要咁樣睇。

不過，呢門學問雖然已經有好耐歷史，但佢始終唔係一門科學，所以可以話係冇得證實。亦有好多人認為信占星術（或者話信星座）係迷信。

## 睇埋
* 生日蛋糕
* 生日歌
* 太陽
* 星座
* 占星術

## 註

## 出面網頁
* 名人嘅生日（英文）
八陣圖

**八陣圖**係因為諸葛亮用大石砌成防衞工事。八陣最早出現響孫臏兵法，係一種打仗陣式。
一

**一**係個數字，等於阿拉伯數目字1 ，亦可以係：
*⼀，部首之一。
*一 (AGA歌)，香港歌手AGA嘅歌
*筆劃之一——橫
新地

**新地**（英文：**Sundae**），又叫**雪糕新地**，係起源自美國嘅甜品，將雪糕放落個杯度，再淋生果味糖漿，可以再加花生碎、果仁碎、生果碎、朱古力碎咁。
開心

**開心**（），即係好、正面嘅心理狀態。開心嗰陣時，通常會有一啲好、滿足嘅感覺，會笑。書面語係「」或「」。

## 開心嘅形容
* 開開心心、好開心、極之開心
* 合皮（happy 嘅音譯）
* 心情好、心情好正、心情靚
* 心花怒放
* 興奮、高興、愉快…
* 陳億朗很開心
大陸

**大陸**從地理學意義嚟講，係指面積大過格陵蘭嘅陸地，並且有別於「大洲」，地球上最大嘅大陸係歐亞大陸，最細嘅係澳洲大陸。

地球上共有5塊大陸：歐亞大陸、非洲大陸、美洲大陸、南極洲大陸、澳洲大陸。

從地質上嚟睇一個大陸除咗位於海平面上嘅陸地部分外，重包括環繞住佢嘅大陸架。大陸架嘅地殼平均密度係2.8克/立方厘米，同大洋底嘅地殼平均密度（2.9克/立方厘米）差好遠，噉係因為兩種地殼嘅組成部分同埋形成過程唔同—大陸嘅成份大致接近花崗岩（比較多二氧化矽），厚度亦都多好多。用依個標準，地質學家提出多一個「隱形」大陸，叫做西蘭大陸，而佢包括咗紐西蘭、新喀里多尼亞同佢哋附近一大片冇露出水面嘅厚地殼。

因為板塊運動，各大陸亦都經歷過唔同嘅離離合合。地質學家都同意所有嘅大陸都係由二億年前嘅一個超級大陸—盤古大陸分裂而成。

## 睇埋
*島
友利銀行

**友利銀行**（）係一間韓國嘅銀行，總部喺首爾。佢嚮亞洲多個地區以及美國、英國同俄羅斯都有分行。

## 出面網頁
*  

類:南韓銀行
七情六慾

**七情六慾**，亦寫成**七情六欲**，係指人嘅情緒同慾望，亦泛指人嘅一啲心理狀態。

## 七情
**七情**有三種講法：
# 儒家：喜、怒、哀、懼、愛、惡、欲
# 佛教：喜、怒、憂、懼、愛、憎、欲
# 中醫：喜、怒、憂、思、悲、恐、驚

可以解做：
* 喜：開心
* 怒：嬲
* 哀：悲傷、傷心
* 憂：憂心、憂慮
* 懼：怕
* 思：掛著、諗住
* 愛：愛、愛情
* 悲：悲、慘
* 惡：討厭
* 恐：怕
* 憎：憎、恨
* 欲：欲望
* 驚：驚

## 六欲

**六欲**：色欲、形貌欲、威信姿態欲、言語音聲欲、細滑欲、人相欲。

## 註


## 參考
* 《辭源》商務印書館香港分館 1987 ISBN 962-07-0091-0
* 何謂七情六慾
普濟方

**《普濟方》**，係公元1406年出版關於方劑嘅醫學文獻， 由明朝周定王朱橚、教授滕碩、長史劉醇編輯，收錄明初以前各種關於中醫方劑同有關著作而編成，裏面仲收咗其他傳記、雜說、道藏、佛書中嘅有關記載。係中國收方最多嘅書。

本書嘅原刻本已經唔見咗，有一百六十八卷。《四庫全書》收《普濟方》嗰陣，改編之後有 426 卷，1,960 論，2,175 類，778 法，61,739 條方，239 幅圖，9,500,000 隻字。 

## 《普濟方》嘅內容
包括： 

:第一部分為方脈總論： 
::卷1至卷5為方脈； 
::卷6至卷12為運氣； 
::卷13至卷43為臟腑； 

:第二部分為身形： 
::卷44至卷86為五官； 
::卷87至卷250為雜病； 

:第三部分為諸疾： 
::卷251至卷267為雜治； 
::卷268至卷271為雜錄和符禁； 

:第四部分為諸瘡腫： 
::卷272至卷315為外傷； 

:第五部分為婦人： 
::卷316至卷357為婦科； 

:第六部分為嬰孩： 
::卷358至卷408為兒科； 

:第七部分為針灸： 
::卷409至卷424為針灸； 

:附有本草藥性畏惡同埋異名二卷： 
::卷425至卷426為本草。 

## 參考
*博學堂，文淵閣四庫全書電子書：普濟方
*普濟方（簡體）
朱橚

**朱橚**（）係大明太祖朱元璋第五個仔，洪武三年（1367年）封為吳王，洪武十一年（1378年）改封周王，洪武十四年（1381年）就藩開封。洪熙元年，朱橚死後諡號周定王。
中午

**中午**（）嚴格嚟講係指蹋正 12:00（十二點），只有一分鐘咁耐，十二點零一分都唔算，不過，話中午呢個時間，中文向來習慣上午十一點到下午一點呢段時間叫做午時，所以呢段時間都可以當係中午，即係十二點鐘左近。中午亦係太陽響正頭頂。而**正午**就一定係蹋正十二點。

## 可以睇下
* 朝頭早
* 清晨 
* 晏晝
* 黃昏
* 夜晚
* 午夜
* 凌晨
薩達姆侯賽因

**薩達姆·侯賽因·馬吉德·提克里特**（，），曾經喺1979年7月16號到2003年4月9號期間擔任伊拉克總統兼總理，同埋阿拉伯社會主義復興黨總書記。廣東話通常叫做**薩達姆**或者**侯賽因**。

2003年，以美國為首嘅國際部隊進攻伊拉克，推翻薩達姆政權，而薩達姆喺走佬半年之後畀美軍捉到。經過伊拉克法庭審判，薩達姆被判絞刑。根據伊拉克電視台嘅報導，佢喺當地時間2006年12月30號朝頭早6點零5分被問吊。

## 出面網頁
法國興業銀行

**法國興業銀行**（，），全名**法國促進工商業發展總公司**（）係法國一間好大嘅銀行，總部嚮巴黎，1864年5月開業。佢嘅股票嚮紐約、東京同巴黎都有上市或者上過市。佢亦係世界上最大嘅投資銀行之一。

## 出面網頁
* 法興銀行官方網頁
早餐

**早餐**係響朝頭早食嗰餐，通常係指瞓醒後，做嘢之前食嘅第一餐。因文化唔同，世界各地嘅早餐都好唔同。

## 個詞響唔同語言裏頭
中文「早餐」、日文「朝食」、德文「Frühstück」同丹麥文話「morgenmad」嘅意思都係「朝早嗰餐」，但係英文「breakfast」、法文嘅「petit déjeuner」同西班牙文嘅「desayuno」意思都係「破咗禁食」。

## 世界各地嘅早餐
### 亞洲國家同地區

;中國大陸
:各地早餐都有唔同，粥，有時配以油炸鬼、粢飯等；或食麵，有時會上茶樓食點心，飲品通常係熱或凍豆漿或茶。一啲地區亦有羊肉湯、牛肉湯、燒餅、烙饃作為早餐，各地早餐幾乎全部係中式早餐並充滿當地特色。為提高國民體質，推行學生奶計劃。受西方影響，亦有以西餅、麵包、牛奶、牛奶麥皮、粟米片、咖啡等做早餐。
;台灣
:早餐通常分為西式早餐同中式早餐，但都經過改造充滿台灣特色。西式主要有各類三文治、漢堡包，而中式就以豆漿嘅商品為主，但界線並唔明顯。常見西式早餐店賣埋豆漿或蘿蔔糕等。另外，連鎖型早餐店喺台灣亦好盛行。
;香港
:早餐通常係西式早餐同港式早餐，上班族通常會選擇喺快餐店或茶餐廳買早餐食。西式早餐通常有經過改良嘅英式早餐，港式茶餐廳通常賣本地化嘅餐點，好似煎雙蛋、通粉、餐包，亦有即食麵或者三文治，附送冷熱咖啡或茶。最經典早餐A餐單：牛油餐包、西煎雙蛋或炒蛋、火腿通粉/沙爹牛肉麵、送咖啡或茶。近年多咗便利店同麵包舖賣早餐麵包，對趕時間上班族好方便。

;日本
:飯、麵豉湯、納豆、生蛋、燒魚、綠茶、粥
;韓國
:朝早食嘅一餐同一日嘅其他餐無分別。
;新加坡
:早餐通常會係肉骨茶或豆漿。
;馬來西亞
:椰漿飯、印度煎餅（roti canai）、馬來糕點、麵等等，亦有西式早餐好似麵包。
;越南
:老百姓一般食各種帶有地方特色嘅小食，好似：牛肉河粉，順華牛肉豬腳米粉等。越南三文治係好受大學生享用因為佢方便攜帶，嘢飲一般係咖啡，豆漿。喺咖啡廳通常都有賣各種早餐套餐。

### 歐洲國家同美國

呢啲國家嘅人通常會食麵包或糕餅做早餐，嘢飲通常係果汁、茶、鮮奶或咖啡。

;德國
:麵包配以果醬、煙肉，奶或咖啡。
;法國同南歐
:食一啲脆嘅糕點，並飲白咖啡或意式濃縮咖啡（Espresso）。喺古典嘅定義中，香煙亦係法式早餐嘅一部分。法國傳統對早餐並唔重視，呢個可以喺法文早餐一詞——「」（小午餐），睇得出來。
;瑞典
:脆皮麵包同魚。
;英國
:有果醬嘅多士（即吐司）、香腸、蛋類食品同埋醃肉等。傳統飲紅茶。
;美國
:帶牛油嘅多士或克戟，同一啲蛋類食品。

### 中東
;阿拉伯地區
:Pita包、Labneh。
;埃及
:蠶豆配橄欖油、檸檬汁同大蒜。
;土耳其
:紅茶、白芝士、黑橄欖、麵包、蛋等。

### 南美國家
;巴西
:生果

## 營養
營養學家認為早餐係非常重要嘅一餐，對人嘅健康非常重要，因為佢提供咗展開一日所需嘅能量。

唔少研究長生術嘅人認為早餐應該食得最多、最豐富。

## 唔食早餐嘅危害
* 唔食早餐會降低大腦功能，影響大腦發育。肚餓時血糖降低，會令大腦出現障礙，出現頭暈、注意力唔集中、記憶力減退、易攰，甚至影響大腦功能，導致智力下降。
* 唔食早餐容易患消化道疾病。人經過瞓咗一晚，早晨腸內食物已經消化晒，急需補充。如果早餐食唔好，午飯一定會飯量大增，造成胃腸道負擔過重，導致胃潰瘍、胃炎、消化不良等疾病。
* 長期唔食早餐重容易患膽結石。人喺空肚時體內膽汁中膽固醇嘅濃度特別高。喺正常食早餐嘅情況下，膽囊收縮，膽固醇隨住膽汁排出。如果唔食早餐，膽囊唔收縮，長期落去就容易生膽結石。
* 唔食早餐體內膽固醇高。唔食早餐嘅人比食早餐者膽固醇高33%，而所有膽固醇高嘅細路，血管中都有脂肪紋，佢係動脈粥樣硬化嘅早期跡象。
* 有系統性回顧研究話，唔食早餐會令到患心血管疾病嘅風險增加22%，死亡風險亦都會增加25%。

## 攷

## 出面網頁
* 不吃早餐危害身體健康
孲𤘅子

**孲𤘅子**（，，），亦叫「**蘇蝦仔**」（，正寫**臊孲子**或者**蘇孲崽**），就咁**蘇蝦**，**BB**（粵拼：bi⁴ bi¹；有時寫成**啤啤**），男嬰叫 BB 仔，女嬰叫 BB 女，文言係「」或者「」，係啱啱出世到兩三歲嘅人仔。有時會單用**嬰**字夾埋其他字，代表孲𤘅子有關嘅嘢。

## 寫法、出處

【孲𤘅子】出自《揚子方語》：『吳人謂赤子曰孲𤘅』。【孲】喺《集韻》：『孲，赤子也』。【蘇孲崽】出自《番禺縣志》：『廣州呼小兒曰蘇孲崽。蘇，生也，言新生者也』。【sou1】 呢個字有人寫做【臊】係指 BB 身上嘅氣味，寫作【臊孲仔】。文言書面語稱做【嬰】、【嬰兒】或【嬰孩】，《說文解字》話【嬰】字原本嘅意思係女人攬響頸上嘅貝殼（飾物），至於嚸解攞來指 BB 就無人肯定。而近代嘅「BB」或「啤啤」好可能由葡文嘅 ***' 或者英文嘅 ***' 度出來 。

## 啱啱出世個樣

一出世嘅孲𤘅膊頭同個臗位窄，肚少少凸，手腳短。佢哋嘅平均重 3.2 kg，可以由 2.7 到 4.6 kg。平均身長 35.6–50.8 cm，未足月嘅 B 細啲。孲𤘅嘅頭大。

啱啱出世嘅孲𤘅，個頭佔個成個人好大份。頭蓋骨相對塊面係好大。大人嘅頭骨係佢個身長嘅八份一，孲𤘅就係四份一。啱啱出世嘅孲𤘅嘅頭骨未生埋，呢兩個軟軟哋嘅地方叫腦囟（fontanelle）。有個鑽石形、大嘅前腦囟，響頭嘅前頂方，同細三角形嘅後腦囟，響頭嘅後面。

有啲啱啱出世嘅孲𤘅，響膊頭、背脊、前臂、耳、塊面度有啲幼細嘅毛毛，叫胎毛（lanugo）。一般胎毛幾星期自己會甩。有啲 BB 出世嗰陣好多頭髮，有啲就無乜，有啲重光頭，頭皮上有層薄薄嘅頭泥，出世後洗頭就會甩，如果唔甩嘅話，可以加少少BB油，輕輕按摩。頭殼有啲瘀，眼有啲腫，遲啲會散。

孲𤘅出世時穿過陰道。頭會變形，拉長咗，幾日到幾星期會變返正常。

啱啱出世嗰陣，BB 嘅皮膚程暗藍色，一開始吸氣會變返正常膚色。重會有層白色嘅嘢，叫胎兒皮脂（vernix caseosa），有抗菌作用。腳仔手仔會甩皮，重有胎記，不過未必個個孲都會有。

BB 嘅性器官會紅腫，男𤘅仔個脧脧又大又紅，無論男女孲𤘅個胸都會大，係由於母體嘅激素造成嘅短暫情況。男女孲𤘅嘅可乳頭能會出奶，或 BB 女由陰道流出血/奶狀嘅液體，兩個情況都係正常嘅，好快會消失。 

孲𤘅嘅臍帶係藍白色，臍帶剪咗之後，會留返 2-5cm 喺度，三星期左右，就會乾、變黑、縮細，最後自己甩出來。有時醫院幫 B 嘅剪臍帶個位搽藥水防止感染，臍帶睇起來紫紫哋。

爾啲種種響啱啱出世嘅孲𤘅嘅特徵好快會消失。老少少嘅 BB 個樣好唔同，有人認為老少少嘅𤘅仔得意啲，亦有人覺得啱啱出世嘅好醜樣。

## 感觀

孲𤘅最鍾意俾人摸、掃、抱。抱住搖下佢，會畀BB好似喺媽媽肚裏面，俾胎水保護住咁、沖暖水涼、按摩通常可以令 BB 喊少啲。佢哋鍾意食手指、啜奶嘴。啜嘢係本能嚟嘅，畀 BB 食奶。  

BB 視力一般，只係睇到眼前 45厘米嘅嘢。雖然睇得唔遠，夠佢食人奶嗰陣睇到阿媽個樣，所以啲人話BB識認人，係真嘅。當 BB 唔瞓覺、唔喊、唔食奶嗰陣，就會乜都睇一餐。對啲色水對比大、複雜嘅花紋圖案特別有興趣。BB 最鐘意都係睇人嘅樣。

孲𤘅重喺阿媽肚裏面已經可以聽到體內發出嘅聲：阿媽嘅心跳、腸郁動嘅聲、人聲、車聲。胎裏面嘅 B 雖然浸喺羊水度係可以聽到聲。BB 對女聲反應好過男聲，因此可能解釋嚸解同 BB 講嘢嗰陣啲人會提高把聲。人聲，尤其是阿媽把聲，會令 BB 好舒服、有安全感。大大聲、爆音會嚇驚佢哋。

BB 一出世就對甜、酸、苦、鹹有反應，甜嘢就最鍾意。一出世嗅覺就好發達，喺第一星期，已經可以分辨到阿媽同第個女人啲奶嘅味道。

## 夭折率
夭折率係孲𤘅仔一歲之前死嘅比率。分兩種：出世頭 27 日死叫 neonatal death；第 28 日之後嘅叫 post-neonatal death。死因包括：缺水、感染、先天畸形、嬰兒猝死症（Sudden infant death 或就咁 SIDS ）
。

睇夭折率就知嗰個國家／地區嘅醫療狀況掂唔掂。夭折率顯示到孲𤘅仔／大肚婆嘅健康狀況、醫療設施夠唔夠、公共醫療政策／制度嘅成敗。夭折率越低就越掂 
。

## 食啲乜，照顧

一係食阿媽啲奶（人奶），唔係就食特別加工牛奶（嬰兒配方）不過有時啲B對奶粉敏感，咁就要轉食豆奶，啲 B 越大，胃口越好。BB 吮嘅本能令到佢哋識得由阿媽乳頭度食奶，或者食奶嘴，亦係佢哋嘅本能去搵乳頭。如果阿媽唔肯或唔想餵人奶，或者餵唔到，可以食嬰兒配方或請奶媽。

餵人奶畀 BB 好處多，奶裏面有抗體 ，而飲人奶嘅 B 可以唔飲水，減少受到污遭水感染嘅機會。加上工牛奶無抗體，喺水源受污染嘅地方，有病嘅機會大升。只有人奶有齊 BB 要嘅抗體，有齊 BB 啲長肉嘅需要，雖然嬰兒配方久唔久改下去學人奶。

湊 BB 係一件好辛苦嘅事，特別係啲淨飲人奶嘅蘇孲，每兩個鐘頭要餵一次，阿媽阿爸無覺好瞓。

BB 唔識忍尿忍屎，喺一般嘅工業國家畀 BB 鴨尿片 。BB 唔識行，淨係識得爬同躝，所以要大人手抱，或者用孭帶，孭袋孭出街，而家啲孭帶可以孭前面或背脊後面。亦可以將個 B 放落 BB 車度推。

同細路一樣，大人會對待 BB 同一般大人唔同。有時候佢哋係萬人躉，特別俾人留意。好多地方唔使畀入場費，好似博物館，遊樂場咁，搭車唔使錢。隨住 BB 一路大，大人對佢嘅注意同優待亦減少。

## 睇下
*細路
*《所羅門王嘅審判》

## 註

## 參攷

* 


## 出面網頁

* American Academy of Pediatrics Professional organization for pediatricians in the United States, with parenting and disease information that pertains to infants and children
* CIA FactBook — Infant mortality rates in different countries and other health indicators
* The World Health Report 2005 – Make Every Mother and Child
* Swaddling Your Baby --University of Florida/IFAS Extension Department of Family, Youth and Community Sciences
* Make Baby Supply Kits for Newborns in Need  A non-profit organization suggests ways to help needy babies and children
伍

**伍**可以指：
* 數字「5」嘅大寫
* 伍 (軍隊編制)：軍隊嘅編制單位，喺班以下，一般約莫三到五人為一伍，長官叫伍長
* 伍氏：一個中文姓氏
BB

**BB**或**Bb**或**bb**或**bB**可以係：

* 孲𤘅子：啲人有時嗌佢做「BB」，源自英文「Baby」。
* 愛人之間嘅親昵稱呼
* 雞 (發聲器)：吹嗰陣有「BB」聲。
* 十六進制嘅187
* 音樂作品講嘅B♭
* 豐田bB：日本豐田公司出嘅一部車
* BB霜：一種化妝品。
* 美國海軍嘅戰艦冧巴
* 南韓嘅Big Bang樂隊
* BB彈：氣槍成日用嘅一種子彈。
* 基督少年軍嘅英文縮寫
* .bb：巴巴多斯嘅域名
* BB：巴巴多斯嘅ISO 3166-1代碼縮寫。
1000

**1000**係999同1001之間嘅自然數。

## 數學性質
* 喺數學上，**1000**係等於10嘅3次方，即係 1000 = 10 x 10 x 10，用指數記數法寫係1×10³，喺計數機或電腦有時會顯示成 1e3、1e+3 等。

## 漢字
漢字可以寫成**一千**，單字**千**；防簒改及睇錯寫法係**壹仟**。

## 寫法
* 英文好多時會用字母K嚟代表（因為英文好多時用「kilo-」做開頭嚟代表「千」），而呢樣嘢有時嚮中文都會用，例如「佢有廿K人工」就即係佢有二萬蚊嘅收入（通常係指每個月）。
* 好多人寫一啲大數目嘅時候，會用逗號（，）三個位、三個位咁分隔（由個位數數起），例如四百萬就寫4,000,000。所以**1,000**就係最細而又可以用到呢個符號嘅數。視乎文化，歐洲有啲地方（例如西班牙）會用點（.）嚟分隔，用逗號嚟做「小數點」。

## 常見用途
;錢
一千蚊喺好多地方都係銀紙嘅其中一種面額。喺香港，一千蚊紙係市面上最大面額嘅銀紙。

;電話號碼
因為個數易記，有時可能會俾人攞嚟做電話冧巴，例如喺香港，1000係電訊盈科嘅綜合熱綫。

;詞語或詞句
喺中文入面，個「千」字好多時都會用嚟比喻多、大、遠之類嘅意思，或者用嚟強調一啲嘢，亦可以係一種誇張嘅手法。例如「千言萬語」、「千里眼」、「千方百計」、「千祈唔好咁做」等等。

## 註

## 睇埋
* 萬
* 百萬
* 數學
* 錢
10000

**10000**，漢字寫做**萬**，係9999同10001之間嘅自然數。用指數記數法記係1×10⁴。
## 漢字
漢字可以寫成**一萬**，單字**萬**；防簒改及睇錯寫法係**壹萬**。簡體字係**万**。

萬亦可以叫做**皮**，多數用喺錢銀方面。

## 註
蘇格蘭皇家銀行

**蘇格蘭皇家銀行（集團）**（；蘇格蘭蓋爾語：**Banca Rìoghail na h-Alba**）係一間跨國嘅銀行，總部喺蘇格蘭嘅愛丁堡。以市場資金嚟計，呢個集團係蘇格蘭最大嘅銀行，喺英國同全歐洲排第二，而全世界嚟講就第五大。佢係蘇格蘭嘅其中一間發鈔銀行。個集團除咗一般嘅銀行理財服務之外，重有做保險、公司財務嗰啲。

## 史
間銀行嚮1727年成立。佢響1728年成為全世界第一間有透支服務嘅銀行。

佢同蘇格蘭銀行一路都係競爭對手，佢喺1727-28年企圖收購蘇格蘭銀行，但最後唔成功。

除左喺蘇格蘭發展之外，佢喺十九世紀後期見到倫敦慢慢成為世界最大嘅金融中心，就開始向英格蘭擴張佢嘅銀行生意。佢喺1874年喺倫敦開咗第一間分行。

英格蘭嗰啲銀行唔想畀蘇格蘭嘅銀行同自己爭生意，於是就設法去處理呢個問題。後來呢兩個國家簽咗份約，講明英格蘭嘅銀行唔會喺蘇格蘭開分行，而蘇格蘭嘅銀行嚮英國就只可以喺倫敦開分行。呢條約一直有效到二十世紀六十年代，不過中間都有一啲跨境嘅收購。

佢喺1960年喺紐約再開埋英國以外嘅第一間分行；而家佢係好多個國家都有分行喇。

## 雜錦
佢係香港都有分行，以前係嚮銅鑼灣嘅時代廣場樓上，而且因為佢喺嗰座商廈租得比較多地方，嗰座嘢曾經係叫做RBS Tower（RBS 即係 Royal Bank of Scotland）。但後來因為個業主加租加得太犀利，佢喺2006年已經搬咗去中環喇。

## 出面網頁
* 官方網頁

類:英國銀行
類:蘇格蘭
類:跨國公司
下

**下**就係底，同上相反，即係向地嗰邊。

## 唐字
甲骨文下字係一個向下開口弧，下面加一畫畀示響佢下便。殷人下字亦可以表示地祉百神。

### 部首
《說文解字》歸佢入上部。《康熙字典》就歸佢入一部。

### 音
# 胡雅切，上，馬韻，匣。魚部。
# 降下嘅意思，讀胡駕切，去，禡韻，匣。魚部。

## 引伸
下可以指：

* 地面／地底
* 之下，即係少過
* 後啲嘅時間，例如：下次
* 差、唔好、劣，例如：下品，下流
* **下面**有時會用嚟暗示生殖器官

## 注
肆

**肆**可以係：
*陳尸，擺條屍喺空地。
*舖，擺貨出來，賣嘢嘅屋。
*四嘅大寫，借用以防改字。
999 (搞清楚)

**999**可以係：

* 999係個自然數，喺998同1000之間
* 9-9-9：香港、澳門、北京、新加坡、英國同愛爾蘭用嘅一個緊急電話號碼
* 香港歌手梁漢文唱嘅一首流行曲嘅名
* 玩啤牌遊戲嗰陣嘅三條九
* 年份，可以包括999年同公元前999年
* 999但願人長久，香港商業電台電話祝福節目，由葛文輝主持
PT

**PT**、**Pt** 或 **pt** 可以係：

* 兼職（），英文簡寫 PT 或者 P/T
* 葡萄牙，國家代碼 PT，相關域名 .pt
* 葡萄牙文，語言代碼 PT
* Portugal Telecom，葡萄牙嘅一間電訊公司
* 太平洋時區（），北美時區，英文簡稱 PT

* 白金，學名叫鉑，一種化學元素，符號 Pt
* 雙子塔（），馬來西亞吉隆坡嘅建築物
* 點，排版用嘅長度單位，英文簡寫 pt
何文田

**何文田**（），香港一地，喺九龍半島中部，住宅區來。初時村仔來，喺芒角（後尾旺角）南便。如今指佢東面，九龍半島中部山地，即係旺角東面連埋九龍山。按戰前黃佩佳所寫，何文田原寫**河門田**，訛讀轉寫為何文田。
太古城

**太古城**（**Taikoo Shing**）係一個位於香港島鰂魚涌嘅大型屋苑，原地係太古船廠，後尾由太古地產重建而來。佢行政上係歸東區，後來成為港島東嘅其中一部分。

## 歷史

太古城前身係太古船塢，佢嘅紀念碑仍然喺太古城中心前面展示。1970年代，太古船塢搬咗之後，原址嘅大片土地俾太古地產分階段重新發展，到1980年代末全部搞掂。之後，太古繼續喺度填海，重喺上面起「海天花園」。太古城中心第二期完成之後，區內都再冇起新住宅。而喺太古城中心三座同四座兩幢商廈入伙之後，太古集團都將太古城中心一座翻新改建做商廈。而家區內發展重已完成，拆咗嘅太古城「好運街市」同栢嘉商業中心舊址，起咗一座四星級酒店叫做東隅。

## 概況
太古城佔地53畝，有61棟住宅大廈，提供咗12,698個單位，單位面積由585到1,237平方呎，實用呎價由$13722到$26601，人口超過4萬，好似一個小城市咁。由於太古城規模大，物業質素又好，所以幾受香港啲中產階級人士歡迎，啲住宅單位嘅樓價對香港樓市有指標性作用。

此外，佢都係在港日本人同韓國人嘅聚居地之一。

太古城係香港第一個設有園藝花園同綠化平台設計嘅私人屋苑。除咗平台花園之外，部分樓宇底層亦設有商舖同停車場，商舖包括超級市場、便利店、銀行同食肆等，方便居民。

太古城向海邊嘅北面係鰂魚涌公園，南面向山一面就鄰接另一個大型屋苑康怡花園同康山花園。太古城西面起咗行人天橋連接太古坊。

### 屋苑同埋大廈名

### 社區設施
*康樂
**泳池（觀海台、海景花園、海天花園）
**兒童遊樂場（有平台花園嘅屋苑）
**羽毛球場

*其他
**郵政局

## 太古城中心

位於太古城中部嘅太古城中心，係港島東區其中一個最大型嘅購物中心，商場內設有好多間百貨公司、各式店舖、酒樓食肆、美食廣場、戲院等，亦設有真雪溜冰場。並設有3座辦公大廈。而家太古城中心嘅辦公大樓同鄰近嘅太古坊已經成為港島區另一個商業中心。

## 交通
太古城交通方便，喺太古城中心地下（太古城道路面）同五樓（英皇道路面）設有巴士站，同埋有好多條行人通道連接港鐵太古站。太古城都設有道路出入口連接東區走廊，以及東區海底隧道（經西灣河同埋東區走廊）。

* 巴士：
**太古城中心地下：110、720、720A、720P
**太古城中心五樓：2、18X、33X、77、77X、81A、82、85、85A、99、99X、102、102P、307P、606、606A、608、613、613A、678、682、682A、682B、682P、722、A12、N122
* （港島）專線小巴：
**太古城中心五樓：32、32A、65A、68

## 政治同埋行政
由於太古城人口眾多密集，佢喺東區區議會嘅選區分界被劃成東（C02）、西（C01）兩區，各佔一個議席。位於太古城道以南、船塢里以東嘅部份，嚴格嚟講並唔係太古城嘅一部份，因為呢部份其實喺原太古船塢以外嘅地方。不過由於呢一部份並無常住人口，而且喺區議會分界亦劃入太古城西，所以而家唔少人亦都認同嗰度嘅工業大廈都係太古城嘅一部份。

代表東、西兩區嘅前任區議員，分別係王振星先生同埋趙家賢先生，兩人已响2021年7月離任。

## 參考


## 睇埋
*港島東
*太古城碼頭

## 出面網頁
*太古城中心
*太古城地產
包皮

**包皮**可以係：
* 多種中式點心嘅皮，例：乾蒸燒賣、小籠包、蝦餃，有人會將「」讀成「」——「皮」有一音之轉；
* 麪包皮，西式麵包外面烘得最個最脆最硬嘅部份——有時一樣有以上轉音；
* 包皮係響陰莖前面包着龜頭嗰塊皮——一定讀本音。
骨 (搞清楚)

**骨**嘅意思有：

* 骨，器官之一。
*骨骼，身嘅系統，主要由骨組成。
* **骨**：由英文 **** 嘅音譯，四分之一；
** 骨 (時間)：講時間：代表15分鐘，例如：而家晚上十點一個骨 —— 即係10:15pm；
** 講褲：三個骨褲 —— 褲腳嘅長度只有著嗰人對腳嘅四份三長；
* **骨**：衫或褲上面嘅摺痕；
* 講嘢有**骨**：即係講嘅說話除咗原本嘅意思，裏面有多一層負面嘅意思。
皮 (搞清楚)

**皮**係一樣嘢最表面，包著表面嘅嗰一層嘢。

皮可以係：

* 皮膚，人嘅皮
* 生果皮
* 動物嘅皮、毛（獸皮），譬如蛇皮
**真，或者叫「皮革」，用動物嘅皮整成嘅物料
** 皮草，用動物嘅皮同毛整嘅衫
* 死物嘅外層，譬如波皮
* 嘢食嘅皮，譬如麵包皮
* 成本（）
* 皮氏
* 皮 (運算)，一件軟件或者作業系統嘅其中一個可能外型
* 萬嘅俗稱，多數用喺錢銀方面
日 (曆法)

**一日**係地球自轉一週嘅時間。萬國標準單位入面，一日定義做 86,400 秒。

**一日**分朝頭早、中午、晏晝同埋夜晚。

**一日**係上晝、下晝加埋夜晚。

**一日**係日頭加夜晚。

**一日**有12個時辰，或24個小時，或1,440分鐘，或86,400秒。

但有啲時候，亦有人會將一日理解為淨係日頭，因為「日」亦可解作太陽，地球大部份地區都係只有日頭先有太陽；另外，多數人都係喺日頭返工或者返學嘅，所以**一日**喺咩意思，就要睇番情況而定喇。

## 其他
日頭嘅長短，喺一年裏面嘅四季係唔同嘅，呢樣嘢係因為地球嘅軸係傾斜咗大約23.5度嘅。而喺地球唔同嘅緯度，個季亦都係唔同嘅。
日頭

**日頭**係上晝加下晝，個天有日光嘅時間。

日頭另一個意思係太陽光或者太陽，正所謂日頭好猛、白日堂堂、日頭晄晄（晄，音近冷）、日頭晟（音：日頭證）、日頭掁眼、日頭晫眼（音：日頭罩眼）、日頭暎眼（音：日頭影眼）、日頭𨯩眼（音：日頭慘眼）。

## 攷
太陽光

**太陽光**，又叫做**陽光**，係太陽發出嘅電磁輻射（）中人眼可見光嘅部份。用三稜鏡可以將太陽光拆做紅、橙、黃、綠、藍、靛、紫七色。
陽光

**陽光**可以係：
* 太陽光
* 陽光 (品牌)，香港一個飲品牌子，屬可口可樂公司
* 陽光 (大熊貓)，一隻雄性大熊貓
* 楊光 (演員)，藝名陽光，中國女演員
* 一個對男性（通常係比較後生嗰啲）嘅形容詞，通常指佢好運動型、好有活力，例如陽光男孩
* 陽光衛視：香港嘅衛星電視台。
日光

**日光**（；）係日頭直接或者間接照射地面嘅太陽光，包括直射太陽光、天空漫射同埋地形、建築物嘅太陽光反射，但唔包括各種天體（尤其月光）反射嘅太陽光。

## 睇埋
*曙暮光
騎呢

**騎呢**（，注意「呢」字係陽平聲）係一個粵語形容詞。佢嘅定義有啲含混，有時用嚟形容人哋衣着打扮核突，有時指人哋舉止論盡失禮，有時指人哋性格古怪。總之，佢帶有三尖八角、岩岩慚慚嘅意思。騎呢嘅人，唔單止同社會大部分人接受嘅標準唔同，而且個差異重要係帶有貶義嘅。

## 源考
參考連結裏面嘅新春秋（係一個部落格），好認真咁考證過騎呢嘅出處，佢相信騎呢原本係文言文裏面嘅「痀僂」，指人哋駝背。因為啲古人傾向將身體缺陷、智力蠢鈍同埋外表醜樣，睇成差唔多嘅情況，所以騎呢亦都混合咗上述嘅幾種意思。

## 應用
騎呢嘅講法，係1997-1998年左右開始喺香港流行，電台DJ快慢必成日講，啲演藝界人士又講，講講吓就行咗。呢個詞語有好多種寫法，可以寫做「騎哩」、「奇離」等等，好唔統一。喺1998年，香港蘋果日報編輯部曾經出過一份內部通告：當時港聞版同娛樂版，對於呢個詞語有唔同嘅寫法，好混亂，通告要所有版面以後統一寫「騎呢」。財經版有人貼咗張通告出嚟，下面有人多手寫咗句：「乜呢張通告咁騎呢嘅？」

現代社會好多人講求標奇立異嘅個性，寧願俾人話騎呢，都好過好似倒模啤出來咁平庸；所以騎呢這個詞語，又染上咗一啲黑色自嘲嘅意味，自認騎呢嘅人，有時可以將自己當成古代嘅竹林七賢，岩慚得嚟夠特別咁話。

## [[社會學]]嘅分析
身體缺陷、智力蠢鈍，同埋外表醜樣，本來係好唔同嘅事。社會將「唔標準」嘅情況統統歸做一類：騎呢/痀僂。點解會俾人混為一談呢？

根據福柯嘅分析，人類有一種好常見嘅心理結構，喺「正常」同「唔正常」之間畫一條線。透過強調「唔正常」嘅人有幾唔正常，例如監禁佢哋、醫治佢哋、懲罰佢哋，行動嘅人本身，同時肯定緊自己屬於「正常」嘅身分。

根據 Mary Douglas 嘅分析，凡親唔能夠簡單分類嘅物品，人類喺認知嘅時候，潛意識都會覺得呢啲嘢有危險，需要隔離或者敬而遠之。

## 出面網頁

*新春秋寫嘅《騎呢考》
*人類學家 Mary Douglas 寫嘅 Purity and Danger
埞方 (搞清楚)

**埞方**（），又嗌**地方**（），係一笪地噉解。

而引申出嚟嘅第啲意思有：
* 範圍；
* 區域；
* 某地點嘅代名詞，「呢笪地方」；
* 事或物嘅一部份，可以係實在摸得倒嘅，或者響個概念裏面嘅，例：「喺哩個計劃裏面，哩個地方唔係好妥」；
* 強調嘅用詞。
點

**點**嘅意思有：

* 數學：
**小數點，例：12.2 讀做「十二**點**二」；
**點 (幾何)：代表一個空間入面嘅一個位置；
* 講數量，數目：
** 啤牌上面嘅數目；
** 骰仔上面嘅數目；
** 比賽嘅分數；
* 一啲細嘅符號：
** 音界號，口語又叫點；
** 點 (希伯來文)，一類變音符號，用嚟標母音；
* 丶：筆畫嘅一種；
* 點 (單位)，排版同平面設計嘅長度單位；
* 動物皮或人皮上好細、唔同色嘅部份，好似：斑點；
* 時間嘅「時」，例：12:30 p.m. 讀做「下晝十二**點**半」；
* 重點：一大段文字裏面最想講嘅嘢；
* 動詞：指人做嘢，【老點】：亂咁指人；
* 如何：「點呢？」、「點攪？」，「點算」；
** 打招呼嘅說話：「點呀」；
* 將食物點落個點醬度。
曹達華

**曹達華**（**Cho Tat Wah**或者**Tso Tat-wah**，）係香港嘅粵語片演員，有「影壇鐵漢」嘅稱號。佢因為經常喺粵語長片扮探長，所以畀人叫做「華探長」或者係「曹探長」。佢嘅成名作係《如來神掌》，而佢喺片入面就係飾演龍劍飛。

曹達華1915年喺台山出世，2007年1月10號因為胃出血，喺英國與世長辭，終年91歲。

## 影視生涯
曹達華15歲就一個人喺上海拍攝默片《關東大俠》。1936年，返香港後拍咗套《山東響馬》。1939年，又喺《烈女行》入面做主角。

抗日戰爭打完之後，佢創辦咗友聯電影公司，拍過《七劍十三俠》一系列武俠片。

曹達華拍過嘅700幾部戲當中，以武俠片最多，佔咗有200套，其他重有一啲偵探片同間諜片。嗰陣時出名嘅武打明星重有關德興、石堅、林蛟、于素秋、鄔麗珠、任燕。1949年到1965年，喺70幾套《黃飛鴻》系列電影入面扮演黃飛鴻嘅大弟子梁寬。而佢嘅成名作《如來神掌》入面扮演龍劍飛。喺1976年到2004年，佢亦都有幫香港多間免費電視台─佳藝電視、麗的電視（同其後改名嘅亞洲電視）同無綫電視拍過劇集。

### 榮譽
曹達華喺2001年獲香港影評人協會頒贈金紫荊獎終身成就獎。2003年同石堅一齊拎香港電影金像獎頒贈嘅專業精神獎；同年獲邀出席香港星光大道打手印儀式，都反映佢喺電影界嘅地位。

## 個人生活
1960年，佢曾擁有過百萬財產，有半條街物業，亦曾經係友僑片場老闆，又係香港第一個擁有Dodge自動波汽車嘅人，不過因為爛賭，喺澳門輸晒副身家。

1990年，曹達華收咗唯一嘅徒弟安德尊。同年，同個仔移民英國。到1993年，曹達華返香港幫無綫電視做嘢。1997年因為佢老婆腎病而返返英國生活。2000年7月，老婆過身，佢又一個人返返香港。2006年8月曾經喺旺角西洋菜南街14號天台寓樓梯跌親重傷，留院兩個月。

2006年11月11號由契仔安德尊陪佢返英國檢查身體，表示兩個月後就會返香港。期間去過上海探佢個女。

### 病逝英國
曹達華喺2007年1月初個胃唔舒服喺醫院留醫，入院發現胃潰瘍加速惡化並引發肛門出血，最後喺2007年1月10號因併發心臟病逝世，娛樂圈盛傳曹達華病逝消息；2007年1月15號，無綫電視晚間新聞喺天氣預報後最新消息引述佢契女陳寶珠訪問報道曹達華死訊。

### 屋企
曹達華老婆係朱綺華（1919年3月3號—2000年7月20號）。佢哋有一對仔女，都已經移居外地，大女曹敏兒喺美國，細仔曹立滔（Harword）就喺英國。

佢有兩個契女同兩個契仔，分別係陳寶珠、米雪、安德尊同萬梓良。

## 影響
受電影影響，關德興、曹達華同石堅喺香港文化中一直分別代表住好人（正）同壞人（邪）。而曾經同曹達華傳出誹聞嘅于素秋都主演過好多曹達華嘅電影，當時好多人都話佢哋係最佳螢幕情侶。

## 參考

## 出面網頁
* 7 曹達華先生  the Avenue of Stars
*
腦囟

**腦囟** ，係響啱啱出世嘅孲𤘅子嘅頭骨嗰道嘅兩個軟軟哋嘅位置，有十字形、大嘅前腦囟，響頭嘅前頂方，細三角形嘅後腦囟，響頭嘅後面。仲有多兩個腦囟響側邊：mastoid 腦囟同埋 sphenoidal 腦囟。

啱啱出世嘅孲𤘅嘅頭骨：兩塊額骨（frontal bone），兩塊頂骨（parietal bone），一塊枕骨 (occipital bone）。纖維狀嘅縫（sutures）將呢幾塊骨黐埋，畀個腦發育，畀孲𤘅子出世時通過陰道。

啱啱出世嗰陣，頭骨有個細嘅**後腦囟**。呢個地方有塊好韌膜芒著，呢個位係兩塊頂骨同枕骨嘅交接點，亦即係大人嘅人字縫嗰個位。出世之後幾個月內呢個腦囟會生返埋。

前腦囟係最大嘅腦囟，形狀係鑽石或者十字形，係兩塊額骨同埋兩塊頂骨嘅交接點，呢個腦囟會喺 BB 兩歲左右生埋。如果，呢個腦囟位遲遲或永遠都唔生埋，有機會由顱骨鎖骨發育不良症（Cleidocranial dysostosis）引致。

前腦囟喺 BB 嘅診症有用，少少凹嘅前腦囟表示個 B 缺水（dehydration），腫嘅表示腦內壓（intracranial pressure）高。

如果腦囟遲遲都未生埋，變大，甚至一世都生唔埋，比較常見嘅成因係：

* 唐氏綜合症
* 腦積水
* 胎兒宮內生長受限
* 早產

有啲父母會擔心 BB 個腦囟容易整親，其實，腦囟有塊好韌，好難𧰵穿嘅膜。

話人「腦囟都未生埋」意思係指佢「幼稚」。

## 註


## 參考
*頭骨結構和名稱
濕地

（）係水草交雜嘅地方，喺自然學上，陸生生態系統同水生生態系統交界處嘅統稱。佢種類有好多隻，例如有北方苔原沼澤，熱帶泥炭沼澤，所有嘅河流，低窪地區，池塘等。呢度生咗好多濕地植物。濕地全世界好多地方都有，有好多唔同動植物，係個好重要嘅系統。呢度有好多雀仔同唔同嘅野生動物響度繁殖暫住，因此咁就叫做雀鳥天堂。濕地擁有淨化環境嘅作用，所以畀人叫做地球個腎。夾埋森林、海洋就係世界三大生態系統。

響人口爆炸同經濟發展嘅雙重壓力下，20世紀中後期勁多濕地畀人改成農地，加上過度開發資源開發同埋污染，濕地面積大幅度縮細，住喺濕地嘅物種受到嚴重影響。

為咗保護濕地、濕地裏面嘅豐富物種，1971年2月2號全球多個政府間喺拉姆薩爾呢個地方共同制定保護公約《拉姆薩爾公約》。直到2004年10月為止已經有超過141個成員，1387塊濕地列入國際重要濕地名錄，而保育名單亦每年不斷增加。而每年2月2號亦被定為「世界濕地日」。

## 作用

濕地係地球生態環境嘅重要組成部分，同森林、海洋一齊稱為全球三大生態系統。濕地嘅生態作用越嚟越受到重視。

* 濕地有極大嘅沉積同淨化作用：水入濕地之後，水流慢咗，水裏面嘅各種物質沉積，變為咗濕地植物嘅養份，有毒物質好快分解。
* 濕地物種極之豐富，生物多樣性高，遺傳資源豐富，因此有重要科學研究嘅價值。
* 濕地有好大嘅景觀價值：九寨溝、洞庭湖、鳥島等都係著名嘅濕地風景區，自然風景、動植物可作旅遊之用。
    
* 濕地中有大量水，喺水嘅生態循環中具有重要作用：
** 濕地參與地下水嘅交流，可以容納地下水、調節地表徑流，對防旱同洪澇有重要影響
** 濕地能防止海水入侵，減輕沿海土地的鹽碱化同枯水期海水向內河倒灌
** 濕地可以保護海岸，防止侵蝕。熱帶同亞熱帶嘅紅樹林防止海岸侵蝕同時防風作用
** 濕地嘅水分可製造微氣候。係乾旱地區中，周邊地區比其他地方氣候濕，有利於生態環境

* 濕地有豐富物產資源，高價值：
** 濕地富產魚、蝦、藻類、蓮藕、蘆葦、藥材等，為農業、漁業、畜牧業同副業提供重要嘅自然資源。
** 礦產資源。濕地中嘅泥炭係好嘅燃料；濕地係重要嘅油田分布區域；碱水湖同鹽湖濕地中有各種礦砂同鹽類資源

## 定義同分類
由於濕地同水域、陸地之間並無明顯邊界，加上唔同學科對濕地嘅研究重點唔同，造成濕地嘅定義一直有分歧。

《拉姆薩爾公約》採用廣義濕地定義，就指無論係天然或人工、常久或暫時性嘅沼澤地、濕原、泥炭地或水域地帶，帶有或靜止或流動、或為淡水、半鹹水或鹹水水體，包括低潮時水深唔超過 6 米嘅水域。呢個定義包含狹義濕地嘅區域，有利於將狹義濕地及附近嘅水體、陸地形成一個整體，便於保護同管理。

濕地嘅狹義定義。美國魚類同野生生物保護機構於1979年美國嘅「濕地深水棲息地嘅分類」篇文咁定義為：「陸地同水域嘅交滙處，水位接近或處於地表面，或有淺層積水，至少有一至幾個以下特徵：(1) 至少周期性地以水生植物為植物優勢種；(2) 底層土主要係濕土；(3)每年嘅生長季節，底層有時有水。」定義重講湖同濕地以低水位時水深2米處為界，按呢個濕地定義，世界濕地可以分成二十多個類型。

## 附加資料
* 世界上最大嘅濕地係位於巴西中部馬托格羅索州嘅潘塔納爾沼澤地（Pantanal），面積達2500萬公頃。

* 現時全球濕地主要集中喺4個國家：加拿大（約1.27億公頃，佔全球24%）、美國、俄羅斯同中國。

* 全球有四分之三嘅人口被界定喺濕地上居住。

## 濕地科學同埋刊物
* 濕地生態學（Wetland Ecology）
* 水體生態學

* 《濕地科學》（雜誌，中國）

## 國際條約同埋組織
* 國際濕地公約（《拉姆薩爾公約》）
* 世界濕地日（每年2月2號）
* 國際鳥盟保護理事會（International Council for Bird Preservation，ICBP）
* 國際水禽濕地調查局（Inter-national waterfowl and wetland re-search bureau）
* 人同生物圈
* 東北亞地區鶴類保護區網絡
* 東亞-澳洲涉禽保護網絡
* 雁鴨類遷飛網絡

## 科學研究機構
中國研究機構見中國濕地條目。

* 澳洲
** 澳洲濕地中心
** 新南威爾士大學濕地生態研究中心

* 美國
** 美國國家濕地研究中心（NWRC）
** 佛羅里達州立大學濕地研究中心

## 相關術語
* 沼澤
* 泥灘
* 人工濕地
* 城市濕地
* 濕地植被（Wetland Vegetation）
* 濕地生物
* 濕地水鳥
* 紅樹林
* 泥炭
* 濕地園林
* 環境保護
* 生態危機
* 自然保護區

## 參閱
* 《拉姆薩爾公約》、2012國際重要濕地名錄、世界濕地日
* 米埔自然保護區
* 香港濕地公園
* 倫敦濕地中心

## 攷
泥灘

**泥灘**（；）又叫**灘涂**或**潮汐灘**，係喺潮間帶形成嘅沿海濕地，泥灘主要由潮汐或河流所帶嚟嘅沉積物組成。泥灘廣泛分佈喺海灣、瀉湖同河口等區域。由於泥灘基本喺潮間帶，所以泥灘每日大約有兩次被淹沒同露出水面。

## 攷
Cathay

**Cathay** 可以係：
* 中國古名，來自契丹。
* 國泰航空（Cathay Pacific Limited）嘅暱稱或簡叫
LC

**LC**可以指

*信用狀 (Letter of Credit)。
*Least Concern，瀕危指標裏面最安全嘅物種。
*有時用嚟指香港立法會(有關嘅嘢) (嚟自英文 Legislative Council)；立法會嘅通用簡寫係 LegCo。
*美國國會圖書館 (Library of Congress)。
*學習曲線（learning curve）
CD (搞清楚)

**CD**除咗大多數人講嘅鐳射光碟之外、其他類似嘅詞（好似**C/D**、**Cd** 或 **cd**）仲可以係：

* 唯讀記憶光碟或光碟驅動器 ()
* 喺互聯網論壇長期唔出聲嘅網民（都係叫 ）
* 存款證 ()：一種定期存款
* 剛果民主共和國嘅網域代號或國家代碼 ()
* 捷克鐵路（České Dráhy）：捷克嘅國營鐵路運輸公司
* ：一位已故嘅法國時裝設計師，亦係一個時裝嘅牌子
* 異裝 （異性裝扮，即係男扮女裝、女扮男裝） ()
* 可轉換債券 ()
* 品性疾患 ()
* 克羅恩氏病（Crohn's disease）：一種慢性腸胃炎
* 鎘 ：一種化學元素，化學符號Cd。
* 部份香港嘅食肆用嚟代表雞鴨飯嘅簡稱 （即  同 ）
* 羅馬數字入面嘅 400（即 500 () 減 100 ()）
* 技能冷卻（cool down），打機術語
國泰

**國泰**可以係指：
*國泰銀行 (美國)：美國一間華資銀行
*國泰金融控股：臺灣一間金融控股公司，旗下部分成員包括：
**國泰世華商業銀行
**國泰人壽
**國泰世紀產物保險
**國泰綜合證券
**國泰投信
**國泰創投
**國泰康利
*國泰航空：一間位於香港嘅航空公司
筆

**筆**，書寫工具，傳統上講用墨嘅筆，好似毛筆、羽毛筆、水筆、原子筆咁。不過唐字用得闊，凡可以寫得畫得都叫筆，唔理有墨無墨，好似粉筆、蠟筆。文具唔寫得都叫筆，話佢有筆形，好似擦膠筆、漿糊筆咁。

有時直嘅都叫筆，筆直，直筆甩咁。鐵筆、鑿筆咁，就完全無寫嘅功用。有啲可以寫但有其他用法，好似排筆、眉筆咁。

電腦、電話、手寫板等，以手寫入資料叫觸控筆、手寫筆。

## 種類

### 畫寫用
筆可分為用墨唔用。用墨可分為點墨定自動上墨。點墨有蘆葦筆、羽毛筆、毛筆、墨水筆咁。自動上墨有原子筆、啫喱筆、針筆，不過墨水筆都有自動上墨。另一類起自箱頭筆，水筆、熒光筆、白板筆。唔用墨就直接乾色料畫上去，好似鉛筆、炭筆、鉛芯筆、顏色筆、木顏色筆、蠟筆、粉彩筆、畫筆、粉筆。

### 其他用
排筆，油漆用嘅掃。眉筆，化粧用嘅筆。脣膏筆，脣膏加顏色筆嘅殼，化粧用。噴筆，噴槍嘅一種。鐵筆，撬嘢用嘅架生。

## 史

### 第一支筆
冇人知一支「筆」幾時出現，可唔以叫筆都成問題。筆同畫嘢寫字分割唔來，最早畫或寫嘅嘢間接暗示一支筆嘅出現。而家搵倒最早嘅畫，響公元前三萬到二萬年嘅洞穴壁畫，響西班牙山窿 Cueva de las Monedas 裏面嘅壁畫就有三萬二千年咁耐。唔難想像啲原始人要用架生上壁度，架生或者稱得上第一支「筆」。

### 箱頭筆
世界上第一支箱頭筆，牌子叫「probablythe felt tip marker」。一九四〇年發明嘅。記得嘢又畫得嘢。一九五二年，Sidney Rosenthal賣佢支「魔術箱頭筆」(Magic Marker)，支筆有個擺墨玻璃樽同理毛茸茸筆芯。去到一九五八年之前，標誌用途流行，人用佢寫字同標記，寫包裹同畫海報。

## 文化

筆通常直，【筆】字就用來加強「直」個意思，好似【筆直】、「西裝筆挺」咁。

## 參考資料

* 《墨水筆鑑賞手冊》，萬里機構，ISBN 9621212679
直

**直**可以係：

* 一個關於物件或者路嘅形狀或外觀嘅形容詞，即係冇彎曲、曲折或中途改變方向；
* 異性戀，即係唔係同性戀或雙性戀；
* 誠實、公正嘅品格；
* 對一啲講嘢直接，唔會包裝、婉轉，有嗰句講嗰句嘅人嘅形容詞。
串錯英文字

喺英文（同埋世界上好多種語言）裏面，正確嘅**串字**就即係寫齊晒一個字入面所有應有嘅字母、大細階，同埋標點及其他符號（如果有嘅話）， 而且個次序係要係人哋認可或可接受嘅。

寫英文串啱字係好緊要嘅，雖然有時就算錯咗，睇嘅人都可能會明但有時都可能會構成笑話，甚至搞到有誤解或誤會；而喺寫某一啲文章嘅時候，串錯字亦會影響作者嘅專業形象。但另一方面，好多人（就算英文係佢嘅母語）都可能會成日串錯字。

## 串錯字嘅常見原因

多數人串錯英文字係因為以下呢啲原因：

* 基礎唔好，或者太少睇質素好嘅英文
* 唔小心打錯字（即 typos）
* 有啲字讀音太相似，甚至相同，所以容易撈亂（就好似中文嘅同音字咁）
* 唔識讀嗰個字（因為讀音可以幫助記得點串）
* 有啲字串法太相似，所以容易撈亂
* 個字太長，所以比較難記
* 好多其他人都串錯，自己又冇去查正，所以就跟住錯
* 冇畀心機去記啲串法，原因可能係唔鍾意記（例如覺得串字太悶）
* 搵唔到啱自己嘅方法去記
* 搞亂啲時序（tenses），或者一個字嘅唔同形式（例如名詞、形容詞、副詞等嘅分別）
* 平時寫得太少、睇英文書睇得唔夠，或者練習得唔夠
* 先生教得唔好
*（對英文唔係母語嘅西人嚟講）有啲母語嘅字同英文太似（例如西歐好多國家嘅文字都同英文一樣用拉丁字母）

不過，好多人串錯字都係有好多個原因，通常唔會得以上其中一個嘅。

## 經常串錯嘅字

以下呢啲字係經常會串錯或者同其他字撈亂嘅（但可能仲有好多其他例子）：

* whether（類似「係唔係」嘅意思），有時會串左 weather（天氣） 或者其他唔存在嘅字
* quite（頗，幾），quiet（靜）
* through（透過），though / although（雖然），thought（想法），tough（堅強，困難），trough（槽）
* principal（校長，首長，本金，最重要嘅），principle（原則）
* stationary（停頓），stationery（文具）
* heaven（天堂），haven（避難所）
* sneeze（打乞嚏），snooze（小睡），squeeze（榨，擰）
* brake（煞車（掣）），bark（吠），break（打爛）
* then, than
* your, you're
* there, their, they're
* loose（鬆），lose（輸，蝕）
* fare（費用），fair（公平，淺色）
* message（訊息），massage（按摩）
* breath，breathe（唞氣嘅名詞同動詞）
* effect，affect（影響嘅名詞同動詞）
* rise，raise（前者為不及物動詞，後者為及物動詞）
* bare（勉強，光禿禿），bear（熊，容忍），beer（啤酒）
* lie（講大話），lie（瞓低），lay（生蛋，放低） 呢三個字嘅現在式、過去式同過去分詞經常畀人撈亂
* every day（每日〔副詞〕），everyday（例行，經常做嘅〔形容詞〕）
* phrase（短語），phase（階段）
* except（除咗...之外），excerpt（節錄）
* potato 串錯做 potatoe（因為同複數 potatoes 撈亂），volcano 同 volcanoe 都係咁
* soup（湯水），soap（番梘）
* declaration（宣佈），decoration（裝飾）
* necessary
* assistance / assistant
* swim，swam，swum，（“swim” 嘅三個唔同時序）同 swan（天鵝）
* advice 同 advise（一個名詞，一個動詞）
* forty（四十），fourth（第四），forth（向前，如 “back and forth”）

## 英式同美式串法
有啲字英式同美式有唔同寫法，呢啲通常都唔算係串錯字嘅，雖然有時啲人見到都會當錯字咁改。但最緊要嘅係，全篇文最好統一，唔好一啲字用英式串法，一啲用美式串法。

以下只係小部份嘅例子：

* -ze 同 -se 尾：例如 criticise 同 criticize；analyse 同 analyze
* honour 同 honor；colour 同 color
* centre 同 center；theatre 同 theater

## 網上流傳嘅一段文

大部份識英文嘅人都應該睇得明呢段嘢：


Aoccdrnig to a rseerach at Cmabrigde Uinervtisy, it deosn't mttaer in waht oredr the ltteers in a wrod are, the olny iprmoatnt tihng is taht the frist and lsat ltteer be at the rghit pclae.

The rset can be a toatl mses and you can sitll raed it wouthit porbelm. Tihs is bcuseae the huamn mnid deos not raed ervey lteter by istlef, but the wrod as a wlohe.
Fcuknig amzanig huh? （form a cahin eimal）


**以上呢段嘢大部份嘅字都係串錯嘅**，佢大致上係話，就算啲字串錯晒，只要頭尾兩個字母係啱，一般人都仍然係會睇得明嘅，因為人並唔係續個字母咁睇嘅。**但當然佢並唔係鼓勵人串錯字**。

## 雜錦

* 其實英文 "misspell"（即係『串錯字』） 嘅唔同形式（例如 "misspelling", "misspelled"）都成日畀人串錯。

* 而家好多電腦軟件都有查錯字（spell check）嘅功能，某程度上可以幫助減少串錯字（甚至錯文法）嘅機會，不過都唔應該過份依賴佢哋。

* 對好多學英文嘅學生嚟講，記啲字點串係好痛苦嘅過程。而好多先生認為默書係迫啲學生串字嘅好辦法。

## 睇埋
* 英文
* 錯字（中文）

## 出面網頁

*Miss Spelling's Spelling Center - 常見串錯嘅字同幫助.

*Correcting Misspellings - 點樣幫學生改善串錯字問題

*Spelling Therapy - 串錯字係一種病症？

*Typofix - 再多啲成日串錯嘅字

*Misspellizer - 特登令你串錯字

*Misspellilizer - 其實串錯字嘅句子都睇得明架！

* Online Spell Check - 幫你改正
串字

**串字**，又叫**拼寫**，係喺用字母嘅語言入面，將字母寫啱次序，埋去組成一個字嘅過程。

概念上，知道一個字嘅讀音，照計應該會推斷得到個字點串，但係視乎邊隻語言，實際上可以唔知；掉轉亦係一樣，視乎邊隻語言，串咗出嚟嘅字可以一睇就知點讀，亦可以唔知。原因有好多，例如某字嘅串法可能係例外、字母同音素根本唔對應、歷史因素、同音字等等。

## 睇埋
*串錯英文字
金正日

**金正日**（；，）係北朝鮮前任領袖，做過朝鮮勞動黨總書記、朝鮮國防委員會委員長、朝鮮人民軍最高司令官、中央軍委委員長。佢喺金日成1994年過身後接任。

佢喺2011年12月17號過身，死後被追封「共和國大元帥」同「永遠嘅總書記」。

## 屋企
* 洪一天（第一任老婆）
** 金惠敬（大女）
* 成惠琳（第二任老婆）
** 金正男（大仔）
* 金英淑（第三任老婆）
** 金雪松（第二女）
** 金春松（三女）
* 高英姬（第四任老婆）
** 金正哲（第二仔）
** 金正恩（三仔）
** 金與正（四女）

## 參考資料

## 睇埋
*錦繡山紀念宮

## 出面網頁

|-

|-

|-
古道

**古道**，係有好耐歷史，舊時啲人開嘅、出入用嘅路。而家**古道**嘅旅遊價值多過實用價值，一係做行山徑，一係做旅遊景點。

## 各地嘅古道
### 香港
香港現存嘅古道多數響郊外，約一米闊，由花崗石鋪成，畀轎同山兜響嗰時用。

*元荃古道

### 台
*大屯溪古道

### 中國大陸
*茶馬古道

## 參考
電筒

**電筒**，係手提式、扐得出外面、用來照嘢嘅架生。算係燈嘅一種，裏面有燈膽或者 LED 等嘅電子零件。

一支典型嘅電筒由電池畀電粒燈膽，放一塊透明玻璃或膠響燈膽前面保護佢，聚焦反射鏡聚焦燈膽發出來嘅光，反射成一束光，仲有著燈熄燈嘅掣，通常防水嘅殼，有啲電筒有揸手用嘅柄。

雖然電筒設計相當簡單，但係要等倒電池同燈膽發明咗，電筒響19世紀尾尾先有，因為早期嘅電池電力唔夠，因此英文叫佢做 ""，意思眨一眨嘅燈咁解。 

## 發光二極管

最近越來越多嘅電筒改用發光二極管（LED），取代傳統燈膽。發光二極管已經發明咗幾十年，響1999年，位於美國加州聖荷西公司發明咗白色高能量嘅鹵素發光二極管。2001年，Arc Flashlight 公司將呢種鹵素二極管用響電筒度。

發光二極管可以用較少電量發出更強嘅光，因此佢比傳統燈膽更慳電。喺啲細火數嘅 LED 電筒，電池比較耐用，有百幾個鐘咁耐。大火數 LED 嘅效率就比較低一啲。

發光二極管其他好處包括唔易撞爛，一般撞爛燈膽嘅情況之下，LED 都唔會撞壞。
                                
以為發光二極管唔發熱係錯嘅。細火數 LED 產生好少熱，大火數 LED 都幾熱嫁，啲大火數嘅 LED 電筒用鋁造外殼，方便散熱。

## 其他電力來源

有啲電筒嘅電力來自太陽能，日頭擺個電筒響太陽光之下，裏面嘅電子零件就會將光能變電能，叉嚿電。

有啲電筒嘅電力來自動能，喺搖支電筒嗰陣裏邊嚿磁石滑嚟滑去，側邊嘅線圈產生感應電流（Faraday's Principle of Induction），草埋草埋響電容度，整著粒 LED。

有啲用細細部嘅手動發電機，好似動能燈咁。用手撳下撳下整郁個飛輪，產生動能，裏邊嘅發電機就會將動能變成電能，整著粒 LED。

## 睇下
* 頭燈
* 乾電
* 充電池

## 用途
* 照田雞
* 緊急照明
* 求救
* 戲院帶位
* 保安員
* 沙井工程
* 郊外露營
* 摩斯密碼打暗號

## 註
最緊要正字

《**最緊要正字**》（More than Words）係香港無綫電視嘅一個電視節目，響2006年10月15號星期日首播，一個星期播一集；響12月16號起，改響星期六播出。節目係由王貽興、徐淑敏同埋沈卓盈主持。其中嘅內容有講解其中嘅錯別字同埋正字加上佢嘅用法，重有考吓啲嘉賓寫嘅字係唔係正字。響呢個節目度，亦都包括咗有關傳統字同化字之間嘅差異同埋用法。

## 批評
個節目出咗之後，有唔少人批評呢個節目其實係「正字為名、正音為實」，或者覺得根本係何文匯教授推行嗰套正音活動嘅延續。而當中以王亭之特別激烈，極力反對何文匯提出嘅粵語正音，佢因為咁而搞咗個粵語文化傳播協會。

由於《最緊要正字》嘅成功，令「寫正字、讀正音」嘅風氣越嚟越勁，亦令到香港好多文化人都開始關心「正音」嘅影響力。而呢種影響已經由規範書本嘅「文讀」去到「白讀」（即日常語音），甚至香港中學會考中文科口試亦都以何文匯提倡嗰套「正音」為標準。粵語文化傳播協會重罕有咁寫信畀特首曾蔭權，要求當局正視問題

。

亦有人喺 Blogger 度寫咗一系列對《最緊要正字》嘅批評

。

## 參考


## 出面網頁
*最緊要｛正｝字
*【综合】《最紧要正字》正字正音列表
內行星

**內行星**係講太陽系裏面，最近太陽嘅行星，即係水星、金星、地球同埋火星。呢四粒都主要係岩石來嘅，好少或者無衞星，密度高，亦都無環。同氣體、冰為主嘅外行星好唔同。

## 睇埋
* 熱木星
生態系統

**生態系統**（）係指兩個或者以上嘅生物物種一齊住喺一個大致固定嘅區域，並且同佢哋周圍環境當中嘅冇生命物體（例如水同岩石呀噉）互動而形成嘅群落（）。

一個生態系入面有生命同冇生命嘅組成部件之間會係噉交換物質同能量，形成一個循環性嘅統一整體：喺多數嘅地球生態系當中，能量都係以太陽光嘅形式進入生態系嘅，植物會吸太陽光做光合作用整養分維生，跟住食草動物會食植物，食肉動物會食草食性動物，而呢啲過程造成嘅死屍同排泄物等嘅廢料會由分解者負責分解，令啲養分返去泥土等嘅地方，等植物有得攞嚟用－形成一個循環。

## 定義

一個系統冇話要有幾大先可以算係生態系，只要一個區域有多過一種生物彼此之間以及同環境之間互動，佢哋形成嘅系統就算係一個生態系：例如成個森林可以係一個生態系，一個池塘仔都可以算係一個生態系；而喺南美洲嘅亞馬遜河流域，有時一樖大嘅樹可能就係一個生態系－樖樹有多種動物住咗喺裏面，而且佢哋成世都唔會離開樖樹，彼此之間係噉互動；不過生態系可以有邊界，生態系嘅邊界一般係由於環境喺邊界嗰度有突然變化造成嘅，例如一個湖，個湖邊界外面冇水體，搞到湖入面嗰啲（離開咗水會好快死嘅）生物離開唔到個湖；而除咗水體邊界之外，常見嘅生態系邊界仲包括咗沙漠嘅邊界同埋有返咁上下高嘅山呀噉。
### 邊界
當然生態系統嘅邊界唔係絕對嘅，有好多生物可以越過邊界生存，例如青蛙可以喺水入面參與一個生態系統，亦可以上岸參與第個生態系統。

## 物種互動

### 食物鏈

## 環境分類
### 海洋
### 沙漠

## 數學模型

## 保育
生態系係動態系統，會係噉有變化但整體維持大致平衡，而呢啲平衡可以受好多因素侵擾：地球有好多地質活動，長遠會令地理慢慢改變，例如水體同沙漠嘅邊界會變，而喺呢啲嘢發生嗰陣，某啲物種可能會走入去自己未去過嘅生態系，甚至變成入侵性物種，喺生存能力上打低個生態系原有嘅物種，甚至可能搞到後者絕種；除咗自然變化之外，人為變化亦都會影響生態系，人有時會為咗開採資源而破壞環境，例如為咗木材而大規模斬樹，搞到住喺樹林入面嘅動物流離失所，而全球暖化亦都擾亂咗唔少生態系，例如海水變暖搞到好多種（需要啲水啱溫度先至生到嘅）珊瑚面臨威脅。有唔少生態學上嘅研究指，生物多樣性下降會對人類嘅健康造成負面影響，所以廿一世紀初嘅社會開始睇重「生態系要點保育」嘅相關議題。

人類活動係造成生態系統失衡嘅最主要因素。農業活動就係人類破壞自然生態系統，創造自己嘅人為生態系統嘅例子，人類開墾荒地，破壞原有生態系統，原有嘅物種無法繼續生存，人類種植自己需要嘅莊稼，隨之而嚟嘅係害蟲同食害蟲嘅動物，以及為咗避免被人類鋤草而生長，同莊稼形狀非常相似嘅雜草，呢啲物種形成一個新嘅生態系統，人為生態系統如果離開人類活動就無法繼續存在落去，如果人將農田荒廢，好快就會重新產生新嘅生態系統，即雜草遍地，或者會沙漠化，但唔會自動恢復到原有嘅生態系統。

有時人類活動造成物種嘅長距離遷移，亦可能會對生態系統造成人類預計唔到嘅破壞，老鼠同烏蠅隨住人類散布到全世界，人類只係隨住興趣帶去澳洲嘅32對兔仔，令澳洲嘅生態系統幾乎造成毀滅性嘅災難。目前外來物種紫莖澤蘭、大米草同水葫蘆等已經開始對中國大陸嘅生態系統造成威脅，同時隨住商品進入嘅美國白蛾等新類型害蟲亦開始適應新環境。

人類活動造成嘅環境污染又會喺物質同能量兩方面破壞生態系統嘅平衡，有啲係會造成永久性嘅破壞。

人類目前已經認識到生態系統平衡被破壞嘅後果，正致力圖幫助生態系統恢復平衡，但呢啲都需要付出大量資金同能量，恢復比破壞重要難好多，而唔會有經濟上嘅回報，所以一般經濟實體唔會自動去做呢啲嘢，需要政府同埋志願者嘅投入，亦需要輿論同教育嘅促進。

## 睇埋
*生物圈
*複雜系統
*個體為本模型
*蓋亞假說
*生態旅遊
*關鍵物種

## 註釋

## 引用

## 拎

* Ecosystem. *[[Encyclopedia Britannica]]*.
* Millennium Ecosystem Assessment (2005).
* The State of the Nation's Ecosystems (U.S.).
太古

**太古**係遠古噉嘅意思。

太古亦都有下面解釋：
*太古集團同埋佢啲子公司簡稱；
*太古城；
*太古站；
*太古坊；
*太古廣場；
*太古宙，地質學上一個宙。
*太古倉碼頭
**廣州嘅太古倉碼頭；
**香港嘅藍煙囪碼頭，又叫「太古倉碼頭」；
*香港大學太古堂，以及所在嘅太古樓；
*廣州天河太古匯。
相對濕度

**相對濕度**（）係指單位體積空氣中，實際水蒸氣嘅分壓同相同溫度同埋體積下水飽和蒸氣壓嘅百分比。佢即係絕對濕度同最高濕度之間嘅比，佢個值顯示水蒸氣嘅飽和度有幾高。喺家陣嘅氣溫之下，空氣裏面嘅水分含量達至飽和，噉相對濕度就係100%。若果空氣嘅相對濕度超過咗100%，水蒸氣一般會凝結出水。隨住溫度升高，空氣可以包含嘅水就越多，換句話講，喺一樣咁多水蒸氣嘅情況下，溫度降低相對濕度就會升高。因此喺提供相對濕度嘅同時亦都要提供溫度嘅數據。通過最高濕度同溫度亦可以計得出露點。
特區

**特區**可以係：
*特別行政區，為咗特別嘅目的或者係區別於其他地方行政單位而去設立嘅地方行政機構，如香港特別行政區、澳門特別行政區。
*經濟特區，係指一個國家政府特定設立經濟發展嘅區域，如深圳經濟特區。
*特區 (縣級行政區)，中華人民共和國縣級行政區嘅一種，如貴州六枝特區。
*國家綜合配套改革試驗區，或稱**新特區**，係中華人民共和國為實施包括經濟改革在內嘅一系列綜合配套改革實驗而選定嘅地區。
*特定區，係指政府機關為特殊用途，喺既有嘅行政區劃上另外劃定管理嘅區域，如台灣嘅國家風景區、博愛特區。
*華盛頓特區，美國嘅首都。
頭燈

**頭燈**，係帶響個頭道、扐得出戶外、用來照嘢嘅架生。設計同功能同電筒相同，只係用嗰陣帶響個頭上面，用者唔駛用隻手揸著，方便做嘢。最初頭燈係發明畀礦工用，放響頭盔度等對手空出嚟做其他嘢。

頭燈用電池多，呢種設計亦限制咗能量嘅來源。
橋

**橋**係一種由水面或地面突出來嘅高架，用來連住橋頭橋尾兩邊路。橋可以搭來畀人行，畀車行，甚至畀火車行。橋可以打橫搭住谷河或者海峽兩邊，又或者起響地度升高，檻過下面嘅河或者路，等下面交通暢通無阻。

橋原本係種高大嘅樹（喬木），因為佢夠高大，斬落來就夠長放響河上面，可以連住兩邊岸，即家下講嘅獨木橋。

## 種類
* 固定橋
** 拱橋
** 懸索橋
** 索拉橋
* 活動橋
** 提升橋
** 仰開橋

## 歷史
  
  
  
  
  

最原始嘅橋係由踏腳石演變而嚟。  

新石器時代人類已經識得喺沼澤鋪木板道，例如英國六千年前嘅甜徑同柱徑。 古人仲會用天然倒下或刻意擺放嘅樹幹搭獨木橋，呢啲早期橋樑被認為係人類最早刻意建造嘅跨河結構。  

現存最古老嘅木橋係瑞士拉珀斯維爾-胡爾登木橋，考古發現公元前1523年已有木樁結構。最初嘅木棧道橫跨蘇黎世湖，到公元2世紀末羅馬帝國建6米闊木橋供運輸。1358至1360年間，奧地利公爵魯道夫四世重建長1450米嘅木橋沿用至1878年。2001年4月6日，瑞士重現呢條古代木棧道，成為全國最長木橋。  

阿卡迪科橋係邁錫尼文明四座疊澀拱橋之一，建於公元前13世紀，連接提林斯要塞同埃皮達魯斯城，至今仍可使用，係現存最古老石拱橋之一。伯羅奔尼撒半島仲保留多座希臘化時期完整石拱橋。  

古代最勁嘅橋樑建築師非古羅馬人莫屬。 羅馬人嘅拱橋同水道橋設計堅固，部分留存至今，例如西班牙塔霍河上嘅阿爾坎塔拉橋。羅馬人發明火山灰水泥，令石材強度更穩定。  

古印度考底利耶嘅《政事論》提及水壩同橋樑建造。 旃陀羅笈多一世嘅御用建築師普斯帕古普塔曾修復被洪水沖毀嘅吉爾納爾附近橋樑。 約4世紀印度已出現用竹編鐵鏈加固嘅懸橋，蒙兀兒帝國亦建造大量軍商兩用橋。  

中國戰國時期已有大型木橋，現存最古老石橋係隋朝595至605年建造嘅趙州橋，亦係全球最古老大跨徑空腹分段拱橋。歐洲分段拱橋可追溯至2世紀阿爾科內塔橋，而圖拉真橋（105年）木結構已採用空腹分段拱。  

16世紀歐洲殖民前，印加帝國喺安第斯山脈用繩索橋跨越峽谷。阿散蒂帝國則在溪流建橋：先將四根叉形樹幹打入河床，架橫樑再鋪泥土，形成簡易通道。  

18世紀，漢斯·烏爾里希·格魯本曼兄弟推動木橋設計革新。1716年，于貝爾·戈蒂埃寫出史上首本橋樑工程專著。  

1779年英國鐵橋峽谷建成史上首座鑄鐵拱橋，橫跨塞文河，標誌橋樑技術大突破。 19世紀工業革命期間，熟鐵桁架橋盛行，後隨鋼材高抗拉特性普及，古斯塔夫·埃菲爾等工程師設計出更大規模橋樑。  

北美18世紀末至19世紀盛行仿德瑞設計嘅有蓋橋，部分橋體以石鐵建造但桁架仍用木料，美國主要流行皇后柱、伯爾拱、城鎮格子三種桁架形式。 1990年代小說同電影《廊橋遺夢》令呢類橋樑廣為人知。  

1927年，焊接先驅斯特凡·布雷瓦設計全球首座焊接公路橋——莫日采橋，1929年於波蘭建成。1995年美國焊接學會向波蘭頒發歷史焊接結構獎。

## 美學設計
  
  
  

大部分橋樑設計以實用為主，但標誌性橋樑嘅外觀往往舉足輕重。 例如作為城市入口嘅跨港大橋、公園景觀橋等。紐約塔科尼克州際公路沿線嘅石面橋就係兼顧美學嘅典例。  

橋樑靚唔靚仔，關鍵睇幾點：線條簡潔、橋面唔好太厚、結構連貫、受力形狀分明。 東亞庭園常見嘅月橋專登起得鬼咁高，扮到好似「半月掛空」咁款；皇宮入面嘅橋多數跨過人造河涌，寓意通往緊要地方。北京紫禁城重要庭院入面，五條橋九曲十三彎跨過水道，正中間嗰條淨係皇帝皇后行得，跟班要行兩邊。  

## 橋樑保養
  
橋樑壽命通常25到80年不等，睇材料同環境。 保養得好可以襟用過百年，包括：  
- **定期睇實結構**：每3-6個月check一次  
- **簡單檢查**：每2-3年做次基本測試  
- **大驗**：每6-10年詳細驗身  

歐洲保養使費好金，有啲國家使多過起新橋。 焊位做埋焊口過渡位後處理，鋼橋可以襟用好多，抵到爛啦。  

## 交通負荷計算
  
橋樑設計用荷載與抗力系數法，歐洲標準要計到千年一遇嘅極端情況。 而家標準好似歐洲規範會用簡化模型（例如HL-93），靠動態過磅數據庫估極端數值。  

長跨度橋要特別注意：  
* 跨度愈長，負荷強度愈低  
* 短橋最驚高速車衝擊  
* 長橋怕塞車頂死  

研究員會用蒙地卡羅模擬、微觀車流模擬同影相位分析，計塞車時嘅車龍分布。 例如靠車身長度估重量，或者模擬橋面車群點樣逼埋一齊。

## 橋樑震動
橋樑喺載重底下會震動，呢種震動喺一定程度上會對應力造成影響。 一般嚟講，震動同動力對纖細結構，例如行人橋同長跨徑公路或者鐵路橋嘅影響會更加明顯。一個著名例子就係塔科馬海峽吊橋，因過度震動喺啱啱建成後就倒塌咗。最近嘅例子有倫敦嘅千禧橋，喺行人載荷底下出現過度震動，結果要封閉同加裝阻尼系統。而對於細啲嘅橋樑，動力效應未必會造成災難性後果，但會因靜態效應而額外增加應力。例如，歐洲橋樑載荷規範指出，放大效應嘅幅度喺10%到70%之間，視乎橋樑跨度、車道數量以及應力類型（例如彎矩或者剪力）。  

### 車輛—橋樑動力互動
過往有好多研究探討車輛過橋時嘅動力互動。Fryba 喺研究移動載荷同歐拉—伯努利梁嘅互動方面作出咗開創性工作。隨住計算能力提高，車輛—橋樑互動（VBI）模型變得越嚟越精細化。 其中一個關注點就係車輛嘅某個自然頻率會唔會同橋樑嘅第一自然頻率共振。 車輛相關嘅頻率包括車身跳動同車軸彈跳，但仲有啲假頻率同車速有關。 再加上路面狀況亦有好多頻率相關嘅因素。 考慮到道路橋上重型車輛種類繁多，有研究建議採用統計方法，對多個靜態極端載荷事件進行VBI分析。  

## 橋樑失敗
  
  
橋樑倒塌對於結構工程師嚟講係一個好重要嘅課題，因為可以從中汲取設計、施工同維護橋樑嘅重要經驗教訓。喺英國，橋樑倒塌第一次喺全國引起關注係維多利亞時代，嗰時建造咗好多新設計橋樑，經常使用新材料，其中有啲橋樑發生咗災難性倒塌。喺美國，國家橋樑清單追踪所有橋樑嘅結構評估，包括標註「結構性缺陷」或者「功能性過時」嘅橋樑狀況。

## 用料
* 木板
* 麻繩
* 工字鐵
* 鐵鍊
* 石屎
* 麻石

## 類型
* 行人天橋
* 行車天橋
蘇通大橋

**蘇通大橋**係長江上嘅斜拉橋，連接南通市同常熟市同埋蘇州市。計劃中橋總長8,206米，跨度1,088米，將成世界上最長嘅斜拉橋。2008年通車。工程大約使咗7.5億美金。

## 出面網頁
* 大橋工程項目介紹
* 中國網文章介紹
太白

**‎太白**可以係：
*金星，古時叫太白星
*太白縣，中國陝西寶雞一個縣
*李白，字太白，唐代詩人
*太白 (南韓)，南韓江原道一個市
公

**公**（；**♂**），又叫**雄性**（），係講有性生物，佢係放出細同識郁嘅生殖細胞嗰一方，可以令到乸嘅生殖細胞受孕。要繁殖，公係唔可以少咗乸。

## 定義

喺生物學上，**公**可以以配子嚟定義，係繁殖過程當中供應精子（細粒啲嘅配子）嗰一方。

## 特徵

喺動物界，啲公成日都會為咗交配而競爭。

查理斯·達爾文發覺近乎一切嘅動物物種都有一種情況：公硬係會性慾強過乸，會為咗爭奪同啲乸交配嘅權利而打交，或者以其他方式競爭。例如好多物種嘅甲蟲都係啲公有角而啲乸冇角，公彼此之間會用角打交，打贏咗嘅就有權同啲乸交配。噉嘅情況喺好多種魚類、雀鳥以至哺乳類當中都可以觀察得到。

喺 1948 年，有生物學家做咗一場實驗：佢哋發覺一隻果蠅公嘅配偶數量愈多，生到嘅後代嘅數量就愈多；相比之下，乸就冇噉嘅情況—就算一隻乸有好多配偶，佢生到嘅後代嘅數量都唔會點升。首先，思考公同乸嘅生物本質—乸嘅配子（卵子）明顯大粒過公嘅（精子），噉就表示對於身體嚟講，生產卵子（同生產精子比起嚟）消耗嘅資源更多，而且喺多種動物裡邊，乸要花好多時間陀仔（例如人類生仔就要陀九至十個月咁耐），陀仔期間隻乸冇得繁殖；相比之下，公生產後代嘅能力唔受呢種限制。因此，公比較有誘因靠住「盡力搵乸交配，交配次數要有咁多得咁多」嘅策略嚟行動，自然會進化到性慾強，鍾意同好多唔同伴侶交配。

## 睇埋
*有性繁殖
*兩性異形
*求偶

## 參考
以下係呢篇文引用咗嘅學術文獻或者網頁：
水巨蜥

**水巨蜥**，俗稱**五爪金龍**，**巨蜥**，**圓鼻巨蜥**等，係蜥蜴中體型最大的其中一種，身長一般超過 1 米，有啲甚至可長達 4 米。個身灰色或啡色，身上佈滿唔係太完整嘅圓圈印斑，排成橫間。幼年時圖案好清晰，但長大後就逐漸變暗，甚至完全消失。尾部黃黑相間，長大後亦變得模糊。每趾都有巨大嘅爪，非常孔武有力，頸長，鱗甲成珠形，尾長而粗壯，大約等於身長嘅一半。

水巨蜥同原產印尼嘅科莫多巨蜥有親緣關係，但科莫多巨蜥更大條，而且會食人。

## 習性同食性
水巨蜥鍾意住響近森林邊嘅沼澤濕地，屬肉食性，會隨年紀改變飲食習慣。嘢食包括大型昆蟲、甲殼類、雀鳥以至小型哺乳動物，亦會進食動物屍體。水巨蜥係機會主義者，有襲擊雞隻同家畜嘅記錄。

識得爬樹同游水，若果受到威脅會變得非常有攻擊性。

## 繁殖
夏天繁殖，可以生 10 - 30 隻蛋，BB仔孵出嗰陣可以有 30 厘米長。

## 分布
中國南部（廣東、廣西、海南島、雲南）以至東南亞等地。佢哋可同時住響河流同鹹水沼澤，所以當地又叫佢做**水怪**。

## 香港嘅生態情況

雖然水巨蜥係香港嘅原生品種，但係因為佢哋個樣比較得人驚，加上非法入口難以估計佢個種群，所以直到而家香港並無水巨蜥嘅詳細資料，只知佢係香港唯一嘅巨蜥品種。不過相信野生個體已經喺香港絕跡，第一次喺新界發現野生水巨蜥係 1961年，最近一次喺香港島出沒就喺1930年代左右，之後再冇記錄。因為香港嘅天然濕地已受到嚴重破壞而導致絕種，就算係米埔自然保護區呢個濕地生境良好嘅地方，亦好多年再冇發現過水巨蜥嘅蹤影。

現時喺野外發現到嘅水巨蜥可能係喺街市走甩或者俾人放生。雖然機會好微，但相信個別入口水巨蜥已適應咗香港嘅天然環境。位於香港食物鏈一定位置，可能同緬甸蟒蛇一樣，係年幼野豬嘅天然捕獵者。

2010年11月，粉嶺坪輋村公廁水坑爬行發現懷疑鱷魚動物，其後證實係一條4呎長嘅五爪金龍。嘉道理農場暨植物園同爬蟲館 (屯門公園)而家各養咗一條水巨蜥。

## 睇埋
*香港爬蟲類

## 參考
*《香港生態情報》
*《香港的兩棲類及爬行類》
金毛尋回犬

**金毛尋回犬**（），或者**金毛**（Golden 或 Goldie），係比較受歡迎嘅狗種。用來搵水禽獵物返嚟（「尋回」嘅意思）。今時今日，金毛係最常見嘅家犬之一，因為容易養，好馴並且對主人要求唔多，只要定期運動，餵食同見獸醫檢查就可以。金毛嘅獨特之處在於得人鍾意嘅性格，同人以及其他狗都可以相處得好好。驚嗰陣會呱呱叫，金毛睇門口唔掂，因為太友善啦。容易訓練，因為天生鍾意討好主人，鍾意同人一齊，有人響度嘅時候會好開心，唔會忔人憎。

## 外形

金毛尋回犬係一種大型狗種，外形同拉布拉多尋回犬相似，後生嗰陣最似，而淺色嘅金毛更似。最明顯區別係金黃色嘅長毛。毛色喺淺金色到深黃色之間。美國狗舍俱樂部（American Kennel Club, AKC）標準規定金毛嘅毛皮係「豐富、有光澤、唔同層次嘅金色」（rich, lustrous golden of various shades），太淺或者太深色都唔得。

金毛尋回犬喺大概一歲就大定，喺約兩歲時到最大最重。雖然體形上喺兩歲成熟，性格上要到三歲以上先至完全成熟，而多主人話佢哋嘅狗一世都保持好似狗仔嘅特性。

* 標準高度係： 
**公：56 - 61 cm，乸：51 - 56 cm；
* 標準重量係： 
** 公：29 - 34 kg，乸：27-32 kg。

## 性格
金毛尋回犬活躍好動，鍾意玩，但係有出奇嘅耐性，可以靜靜咁坐響道幾個鐘頭唔郁，就好似打獵時等獵物咁。可能係打獵嘅遺傳，游水亦好歡喜。金毛重極之想討好主人。

同拉布拉多一樣，金毛嘅智力、對人嘅感情、對細路嘅容忍度都好出眾，鍾意𠱁人，係天生嘅守護者，所以係優秀嘅狗醫生。不過，金毛成日要人陪著先至開心。響服從測驗中表現良好，可以係優秀嘅導盲犬。雖然可能唔夠拉布拉多尋回犬響野外測試（field trial）表現咁出色，以突出嘅嗅覺見稱，亦係出色嘅獵狗。

金毛鍾意玩接嘢，接返掉出去嘅棍、網球、飛碟，可以玩上幾個鐘頭都唔厭，特別係有水玩嘅時候。

今日嘅金毛尋回犬分成兩類：出賽嘅 show dog 和獵狗。Show dog 組嘅金毛尋回犬通常骨骼較大、較長、較重。香檳色嘅長毛受推崇。而另一方面，獵狗相對較細隻，腳較長，較深色。兩類從1960年代嘅著名金毛尋回犬分出來。而家，配種嘅人試圖將兩個分支變成一種多用途嘅尋回犬。

## 歷史
金毛尋回犬呢個品種喺蘇格蘭嘅 Guichan 呢個地方嚟，由 Dudley Majoribanks（後來嘅 Tweedmouth 勛爵）響 1835年配種出嚟。話說 Majoribanks 去英國海邊小鎮 Brighton 旅行，去馬戲團見倒俄羅斯牧羊狗表演，想買兩隻，馬戲團嘅訓練員唔想一竇狗分開，Majoribanks 就將成個馬戲團嘅狗都買晒返嚟配種繁殖。

雖然個故仔好浪漫，唔少人認為唔係真嘅。1952年，Majoribanks 後人將 1835年到 1890年嘅配種記錄公開，配種繁殖嘅品種之中係無俄羅斯牧羊狗份，所以個故仔係冇根據嘅。

1865年，最早將一隻叫 *Nous* 嘅攣毛尋回犬（wavy-coat retriever）狗公；同一隻叫 *Belle* 嘅特威德西班牙水獵犬（Tweed Water Spaniel）狗乸打種。特威德西班牙水獵犬而家已經絕晒種啦，但係嗰時喺邊境地區成日見倒。1868年，*Nous* 同 *Belle* 生咗一竇四隻黃色狗BB：*Crocus*、*Primrose*、*Cowslip*、*Ada*。以呢四隻狗為基礎，同愛爾蘭蹲獵犬（Red Setter）、沙色尋血獵犬（Bloodhound）、聖約翰水犬（St Johns Water Dog of Newfoundland）、士兵格獵犬（Springer Spaniel）、兩種攣毛嘅黑色尋回犬交配繁殖成一個新血統。Majoribanks 響裏面揀最理想嘅尋回犬出黎，佢嘅目標係要一種有活力、健康、易相處、乖、易訓練嘅狗。

1903年，英格蘭狗隻俱樂部首次接受金毛尋回犬註冊，叫做「平毛—金色」（Flat Coats - Golden）。1908年第一次展出，1911年被承認為一個新品種，叫「尋回犬（金色或黃色）」。1913年，金毛尋回犬俱樂部成立。1920年，正式改名做金毛尋回犬。

1881年，Hon. Archie Majoribanks 帶咗一隻金毛到加拿大，喺 1894年響美國狗隻俱樂部（AKC）註冊。係呢金毛第一次響呢兩個國家有記錄。1927年第一次響加拿大註冊，而安大略省嘅金毛尋回犬俱樂部（而家叫加拿大金毛尋回犬俱樂部）響 1958年成立。AKC 於1932年承認呢個狗種，美國金毛尋回犬俱樂 1938年部成立。

## 營救工作

由於呢種狗受歡迎，對純種金毛尋回犬嘅需求亦高，成為一個不幸嘅結果，每年好多金毛俾唔再鍾意佢哋嘅主人遺棄，好多都係比較老而要睇醫生嘅。閂咗嗰啲大型嘅、臭名遠播嘅配種工場（dog farm），成為另一個無家可歸金毛狗嘅來源。

作為回應，好多志願機構進行營救嘅工作，令到被遺棄嘅金毛俾人收養。呢啲組織一方面接受啲狗，令一方面同本地嘅動物收容所協議；保證啲狗得到善待而唔會被人道毀滅，獲救嘅狗隻就會放響寄養嘅地方，直到搵到一個永久嘅屋企為止，通常會篩選領養人，以保證為啲狗提供一個合適嘅家。呢啲一類嘅組織利用互聯網籌錢、教育、揾領養嘅人、宣傳佢哋嘅信息。

## 參考


## 出面網頁
* Information about the Golden Retriever
* 金毛尋回犬俱樂部（英文）
* 英國金毛尋回犬培育委員會（英文）
* 金毛尋回犬美國俱樂部（英文）
* GRCA 美國國家救援委員會（英文）
* 頂級金毛尋回犬網站（英文）
* 金毛尋回犬加拿大俱樂部（英文）
* 香港金毛尋回犬會
* 金毛尋回犬歷史（英文）
瑪利兵房

**瑪利兵房**係香港香港島中環以前一個兵房，即係家下近金鐘嘅中銀大廈同亞太金融中心塊地。以前裏面嘅瑪利樓，即係今日講嘅美利樓，就係呢個兵房嘅軍官宿舍。

瑪利係指佐治瑪利（George Murray）。佢係香港開埠嗰陣，負責全英國軍事工程。成個中環唔少軍事設施就係用佢個名。當然實際上唔係佢搞，而係皇家工兵軍團（Royal Engineers）嘅哥連臣等人搞。

## 地點
個兵房響花園道同紅棉道之間，依山而建，南高北低，對住維多利亞港。兵就住響南面，軍官住就北面嘅瑪利樓，響皇后大道（家下金鐘道）側邊。

出咗兵房，過咗花園道就係瑪利操場，而過咗皇后大道就係北面兵房（North Barracks），即係後尾威寧頓兵房（Wellington Barracks）。過埋操場，再向家下炮台里走，就係瑪利炮台。過咗威寧頓兵房，之後有瑪利碼頭。

## 美利樓
軍官宿舍最初叫做Officer's Mess。後尾改名做瑪利樓。英軍搬走之後，做過差餉物業估價處。1980年代中，起中銀大廈之前，成棟樓拆散咗收埋，一收就數15年。到咗2002年，就響赤柱起返。家下係餐廳同香港海事博物館。
雞泡魚

**雞泡魚**，學名叫**魨**，日文就寫做**河豚**，係一類硬骨魚。雞泡魚住響海，主要生喺亞熱帶同埋熱帶。雞泡魚個身長長地，圓圓地，背黑肚白。魚皮好粗，有刺。佢見到有嘢對佢不利，就會起勢咁吸水或者吸氣，吹脹自己，啲剌係咁吉晒出來，嚇走對方。

雞泡魚多數有劇毒，毒留響皮，肝，生殖腺。要食佢嘅肉，就一定要好小心處理。
禮拜

**禮拜**係一種宗敎活動，意思係拜神嘅儀式。響唔同宗敎裏面都有禮拜。好似佛敎會禮拜誦經，回敎就每日禮拜五次，基督敎就響禮拜日去敎會做「禮拜」或「崇拜」。而天主教同東正教嘅主日（星期日）崇拜就叫做主日彌撒。喺一啲基督教新教教派中，就稱為「禮拜」或「崇拜」。

因為咁，廣東話禮拜日就係星期日。而禮拜亦都表示係星期。

## 睇埋
*禮拜 (回教)
*禮拜 (佛教)
*雕塑
藥

**藥**，係嚟自生物、人工合成或天然提取嘅物質，唔係平時食用需要嘅。藥一般喺生物體外合成，而「放入」體內先至產生「作用」；亦即係，藥食咗之後產生影响、改善身體機能，包括：減輕症狀、醫病、診斷、預防用、保健、固本培元、調理身體…

有啲藥同生物體內嘅物質係一樣嘅，例如：激素，激素係生物自己喺體內合成，將激素打入體內，增加體內嘅量，令身體機能改變。

藥通常會用（食、吸入、打針）一個固定嘅時間，好返就唔使。亦有啲藥係要長期用嘅。

## 用藥傳統
用藥同埋兩大個傳統體系，同埋一個較新、另類嘅：
* 西藥：藥丸、藥水、打針……；
* 中藥：中藥材、中藥飲片、中成藥……； 
* 另類藥物：另類療法嘅用藥。（值得注意嘅係部份另類療法會避開或者唔用「藥」呢樣嘢，因為同傳統醫學嘅唔同。）
𨋢

**𨋢**（係形聲字，，借自英文 **lift** /lɪft/），又叫**電梯**，書面語叫**升降機**，係種打棟上落嘅機械，分載人上落嘅客𨋢同載貨嘅貨𨋢兩種。入邊通常有掣撳，表示想去邊層樓。有啲一邊門，有啲兩邊門，有啲有窗口。

對於行得嘅人，搭𨋢可能只係方便過行樓梯，但係對於用輪椅嘅人，𨋢係種無障礙輔助科技，係除咗斜道同輪椅升降台之外上落樓嘅唯一方法。

舊式𨋢同現時用嘅新式𨋢好多唔同。首先，舊式𨋢（尤其係貨𨋢）嘅門冇自動開閂嘅功能，需要自己用手開閂外門同內門；舊式客𨋢就好多時會有專人操作。新款𨋢多數識自動開門閂門，入邊有掣畀你自己撳，去到你想去嘅嗰層樓。

部𨋢開門嗰陣究竟係喺邊層樓，喺設計上係個問題。有啲𨋢開門會一聲，但係對於盲人，就咁𡁯一聲其實冇乜意義，所以有啲𨋢會設計成開門嗰陣會講埋去到邊層樓。

## 「𨋢」字
以前啲講廣東話嘅人用慣英文個「lift」字，未有漢字。後來粵語地區嘅人就以形聲方法造字，形旁「車」表示佢係載運工具，「立」表示相似讀音。亦有人話「立」亦表示咗呢種載運工具係直立運行嘅意思，係形聲兼會意。

有唔同學者試圖搵出「𨋢」字嘅漢字嘅源頭，澳門教授鄧景濱話個「𨋢」字嘅漢字「首見於」1991年12月6號澳門華僑報嘅一篇報道標題度：《怪客**𨋢**內擲出汽油瓶》。
唔少喺1991年前落成嘅公共屋邨大廈同工業大廈，喺落成嗰陣或啟用初年已經用緊個「𨋢」字，早過1991年。影視運用方面，香港教育大學嘅《香港二十世紀中期粵語語料庫》，就收錄咗謝賢喺1959年嘅粵語電影《大廈情殺案》入面，已經講過「大佬呀，個𨋢仲停喺四樓喎」呢句對白。

## 睇埋
* 扶手電梯
* 輪椅升降台

## 參考資料

## 註
郁

喺物理上，**郁動**（粵拼：），學術上有叫**運動**，即係連續咁改變相對於一參考系嘅位置。郁動可以以各種形式發生，例如線性（直線）郁動、旋轉或者振盪。 郁動涉及到位移（位置變化）、速度（位移隨時間嘅變化）同埋加速度（速度嘅變化率）。牛頓運動定律有詳細咁描述力點樣影響郁動，提到物體嘅質量、作用喺物體上嘅力以及郁動之間有乜關係。

## 嗌法
粵文**郁**嘅本字可能係「逳」。（攷：「逳」反切讀陽平聲。）

## 基礎

牛頓第一定律話，除非受到外力作用，物體實會保持靜止或者繼續以恆定嘅速度郁動。呢條就係所謂嘅**慣性定律**。

牛頓第二定律講到力、質量同加速度之間有咩關係，條式係 
:F = ma
力等於質量乘加速度。條定律解釋咗物體受到外力嗰陣速度點樣變。

牛頓第三定律指出，對於每一股力，都有一股相等而且相反嘅「反應」。 當一件物體對另一件物體施力嘅時候，另外嗰件物體會對第一個物體施加相等但相反方向嘅力。

## 睇埋
*多普勒效應

## 參考
邱吉爾

**邱吉爾**爵士（，）係英國政治人、演說家、軍事家同埋作家，曾經喺1940年到1945年、1951年到1955年期間擔任英國首相。

## 生平
邱吉爾嘅阿爸 Lord Randolph Churchill 係英國財務大臣，但邱吉爾細個嗰陣成績好差，成日俾先生鬧，所以就送咗佢去軍校讀書，佢非常適應，重成日攞第一，成日俾老師讚。

畢業後，佢去印度做嘢，撞正印度獨立戰爭，佢即刻請假做記者，靠住仔細描述同大膽言論，寫咗第一部著作《馬拉坎德野戰軍紀實》，令佢一舉成名。
### 邱吉爾俾波耳人俘虜
喺1899年第二次波耳戰爭爆發，嗰陣仲係位記者嘅邱吉爾去咗南非。喺1899年10月30號，邱吉爾到咗開普敦。喺兩個禮拜之後，喺邱吉爾搭緊嘅裝甲列車經過波耳人嘅領地嗰陣，佢坐緊嘅裝甲列車俾波耳軍突擊。之後邱吉爾就被波耳人俘虜咗。

佢返英國之後成為海軍總長，一直都有唔錯嘅表現，但第一次世界大戰期間嘅一次錯誤決定令到英國損失一億元，重俾人炒咗。

第二次世界大戰期間，佢靠住一番言論，成為英國首相，之後打敗希特拉同納粹德國，成為第二次世界大戰嘅重要人物。

佢係英國人心目中嘅英雄。

有啲文話佢係左優。

## 參考

## 出面網頁

* 
*
陳百強

**陳百強**（；，）係香港一位男歌手及演員，佢喺1992年突然昏迷不醒，之後於1993年逝世。

## 生平
陳百強係1954年9月7號係薄扶林瑪麗醫院出世,佢老竇陳鵬飛係金寶鐘錶行老世,佢阿媽姚玉梅係二房，陳百強出身係中產階層嘅家庭之中,陳百強佢係二房嘅獨生子，他有同父異母共有三位哥哥、一位姐姐、一位細佬。
陳百強曾經係聖保羅男女中學附屬小學、聖保羅男女中學就讀,

## 冒起
陳百強未入行已經畀人知道有潛質。1977年參加【山葉電子琴大賽】得冠軍，同年，佢作首《Rocky Road》奪得【香港流行歌曲創作比賽】季軍。之後加入百代唱片公司，1979年推出第一張唱片《First Love》，裏面一曲《眼淚為妳流》令佢一炮而紅。1980年陳百強憑《突破》同《喝采》兩套片，再加埋兩套戲主題曲，令到佢好受年青人歡迎。1980年代初達到高峰。之後改簽華納唱片公司，出過唔少作品，有唔少係鄭國江作詞。早期作品就有《等》、《幾分鐘的約會》、《偏偏喜歡你》、《今宵多珍重》等等。1985年佢又簽DMI，一間百代同潘迪生合股公司，之後出咗幾張好掂嘅唱片。去到1980年代尾，佢又返返去華納。

## 昏迷同埋死
1992年5月18號，陳百強被發現因為用酒送安眠藥，導致腦神經系統受損而昏迷，被送到瑪麗醫院救治。喺醫院昏迷17個月後，喺1993年10月25號因為逐漸性腦衰竭而不治，享年35歲。喺香港殯儀館出殯後，遺體葬喺將軍澳華人永遠墳場第15段。

## 參考
*陳百強之歌

類:祖籍台山
類:香港男歌手
類:前無綫電視男藝員
類:香港電影男演員
類:香港電視男演員
類:香港作曲家
類:香港唱作人
類:聖保羅男女中學舊生
類:香港佛教徒
類:金針獎得主
百強
馬鐵

**馬鐵**（；）係三國時嘅西涼人。佢係馬騰嘅仔，同馬超係兄弟。喺曹操做咗丞相之後召馬騰入京城做官，馬鐵、馬休等馬家一家大細跟住老豆住咗喺鄴。211年，馬超聯合西涼嘅軍閥勢力反曹，打咗場潼關之戰，不過馬超兵敗，曹操就喺鄴殺佢全家，包括馬騰、馬休、馬鐵都死咗。喺《三國演義》就寫成，馬鐵跟住老豆、馬休、馬岱入京城，喺馬騰嘅反曹計劃洩漏後，馬家畀曹操滅門，其中馬鐵畀許褚殺咗，得返馬岱甩難、走咗西涼報畀馬超聽。

## 睇埋
*馬援
*馬騰
*馬超
*馬休
*馬雲騄
石塘嘴

**石塘嘴**簡寫**石塘咀**，係香港香港島北岸西環一個地方，行政上歸中西區。北面就係維多利亞港。

石塘嘴個石塘係打石塘，而嘴就知道呢度係未填海之前，海皮係有個尖海嘴。呢度曾經有過「塘西風月」之名，係妓女娛樂集中地。不過今時今日大部份係住宅區。

## 名

石塘係石礦嘅意思。客家人以其中一行最名就係打石。而英國得到香港島之後，要大興土木，要好多石材起嘢。所以就有好多客家去香港島、九龍或者新九龍唔同地方打石搵食，其中一個地點就係石塘嘴。

## 參考
動物學

**動物學**係生物學裏面嘅一大分支，研究範圍涉及動物嘅形態、生理構造、生活習性、發展同進化史、遺傳同行為特徵、分布、以及動物同環境之間相互關係。專門研究動物學嘅學者，稱為**動物學家**。

## 歷史
研究動物嘅歷史可以追溯到遠古時代。雖然「動物學」呢個詞係近幾個世紀至出現，但遠古人類為咗生活嘅種種需要，早已留意同佢哋息息相關嘅飛禽走獸。公元前4世紀，亞里士多德（Aristotle）嘅著作《動物志》已描述有關動物嘅知識（例如證明咗鯨魚係哺乳動物）。

文藝復興後，歐洲嘅動物研究開始更進一步。例如林奈開始用分類法，將動物分門別類。18至19世紀。動物學已成為一個專業嘅科學範疇。好多自然科學家都出外搜集物種。

## 分類體系

## 分支學科
* 動物形態學
* 動物生理學
* 動物解剖學
**細胞學同組織學
* 動物分類學
* 動物行為學
* 動物生態學
* 動物胚胎學
* 動物地理學
* 應用動物學

## 參考

## 出面網頁

*中國動物數據庫
*台灣野生動物資料庫
* Books on Zoology at Project Gutenberg
* *[http://en.wikibooks.org/wiki/Invertebrate_Zoology A Study Guide to Invertebrate Zoology]* at *Wikibooks*
* *[http://digitalcommons.unl.edu/onlinedictinvertzoology/ Online Dictionary of Invertebrate Zoology]*
* *[http://www.digitalzoology.com An online dissection pictures of animals]*
At17

**at17**係香港一隊女歌唱組合，係盧凱彤同林二汶2000年夾成。中文名叫**雁石分天**，來自at 17廣東話諧音。2002年就憑《始終一天》為人認識。

## 參考

## 出面網頁

*
*
*人山人海 - 關於at17
飲品

**飲品**（），兩廣同海南叫**飲料**（）、**嘢飲**（），係指經過加工製成適合人飲用嘅液體，例如：水、奶、汽水、酒等，主要係用嚟滿足人體機能正常需要，包括：解渴、提供營養、提神等。生物學嚟講飲品係種唔需要用牙噍嘅流質食物。人類必需倚靠水份維持生命，唔飲一個禮拜就死，人淨飲嘢唔食嘢都可以挨一個月。

## 產品飲法種類
*直接飲
*加水將粉溶解
*溝水稀釋
*茶包用水浸泡

## 包裝種類
*罐裝
*樽裝（玻璃樽、膠樽）
*紙包裝

## 材料種類
*茶類
*果汁類
*奶類
*汽水類
*咖啡類
*酒類

## 文
粵語原本無「嘢飲」爾個詞，而今爾個詞亦未喺香港以外嘅地區廣泛使用。爾個詞係近年香港地區部分人對「買嘢飲」等謂+賓+補語語法結構進行「重新分析」得到嘅詞語。爾種「重新分析」喺中文發展史上都好常見。

## 睇埋
* 食物

## 參考
太空穿梭機軌道運行器

太空穿梭機**軌道運行器**，狀似後掠三角翼飛機，係亞美利根太空穿梭機載人同貨喺地球軌道上行同埋返落地嘅部份。表面有黑白兩種隔熱陶片以抗重返大氣時嘅高温。設計可重複用一百次。

至今一共造過五架可上太空嘅軌道運行器，其中 OV-99 CHALLENGER（挑戰者號）同OV-102 COLUMBIA（哥倫比亞號）已經炸咗，剩低發現號、阿特蘭提斯號同奮進號三架。
BT

**BT**，拉丁字母串字，指：

## 國
* 不丹，BT，Bhutan，國代號
* .bt，不丹網域名

## 電腦
* BitTorrent
* 二元樹，Binary Tree
* 藍牙，Bluetoorh
李顯龍

**李顯龍**（，，）係前星加坡總理同財政部長。

李顯龍係星加坡第一任總理李光耀個大仔，佢嘅政治生涯曾被指控為裙帶關係同世襲專政。佢現任老婆何晶就係星加坡財政部全權擁有嘅淡馬錫控股嘅行政總裁。而細佬李顯揚就係星加坡前進黨籍政治人。

佢成年人工高達220萬星加坡紙，係全球最高人工嘅國家地區阿頭。

## 政治立場同拗撬
### 關於管制新加坡新聞自由嘅爭議
李顯龍喺新加坡言論同埋新聞自由嘅問題上成日備受一啲國家嘅非議，而新加坡幾乎冚唪唥媒體資源都掌握喺執政黨手入便。2016年11月2號，非政府組織無國界記者將李顯龍列入「新聞自由掠奪者」名單。另外，英國自由民主黨黨魁提姆法隆亦曾經話過，英國若果要同新加坡進行貿易往來，應該喺進行貿易商談嗰陣，討論新加坡言論同埋新聞自由嘅問題。對於呢啲批評，李顯龍喺2017年2月接受英國廣播公司（BBC）節目 「Hard Talk（唇槍舌劍）」 嘅時候就反問點解其他人會想教佢點樣管理新加坡，又話新加坡係全面開放嘅國家，但冇一種道德標準或價值判斷啱套用喺所有國家身上。

喺2021年，無國界記者更新咗呢張名單，李顯龍繼續上榜。
### “越南入侵柬埔寨”發言惹議
2019年5月31號，李顯龍喺Facebook貼文哀悼泰國前總理炳廷素拉暖，表示廷素拉暖擔任泰國總理期間，東南亞國家聯盟喺度對抗警越南入侵赤柬：「泰國處喺最前線，睇住越南軍隊越界進入柬埔寨，廷素拉暖堅決反對呢種情況，噉所以同第啲東協成員國喺國際論壇度，一齊反對越南入侵（赤柬）」。佢同日喺第18屆「香格里拉對話」（Shangri-La Dialogue）開幕晚宴度演講，又提返越南入侵赤柬。李顯龍嘅「入侵言論」卒之令到越南勁嬲，越南外交部發言人黎氏秋姮（，Lê Thị Thu Hằng）響6月4號話，對於陳述唔好歷史原貌，攪到自己喺越南民眾面前丢嗮架嘅言論感到極之「遺憾」。6月6號，柬埔寨首相洪森喺Facebook度，同樣鬧爆李顯龍就越柬關係發表嘅言論。

## 攷

## 出面網頁
崇基學院

**崇基學院**（**Chung Chi College**），係香港中文大學屬下成員書院之一，喺1951年成立，亦係1963年香港中文大學創校嗰時三間成員書院之一。

## 緣起
喺崇基學院禮拜堂嘅聖壇兩旁，懸掛咗原大中華（1951年前）嘅十三間基督教大學嘅校徽木刻。呢「十三校徽」代表咗崇基學院嘅創立，係去繼承大中華十三間基督教大學嘅辦學使命。另外喺崇基行政樓側小廣場前，亦種植咗紫薇十三株（「十三紫薇」）做象徵。

# 之江大學（1845年成立）
# 華中大學（1871年成立）
# 華西協合大學（1910年成立，前校長馬臨嘅母校）
# 上海聖約翰大學（1879年成立）
# 嶺南大學（1888年成立）
# 金陵大學（1888年成立，前校長李卓敏嘅母校）
# 東吳大學 (蘇州)（1900年成立）
# 齊魯大學（1904年成立）
# 滬江大學（1906年成立）
# 華南女子文理學院（1908年成立）
# 金陵女子大學（1913年成立）
# 福建協和大學（1915年成立）
# 燕京大學（1919年成立）

喺1950年，中國大陸所有嘅基督教大學都先後畀中共當局接管咗，香港各基督教教會代表，認為需要喺香港創辦一間以中文為主嘅基督教高等學府，於是乎喺1951年10月創立咗崇基學院，以繼承返中國大陸既往嘅基督教大學悠久優良傳統嘅使命，並喺1955年依照返香港政府法例註冊成立。

## 學院辨識

### 校名
崇基學院旨在繼承國內十三間基督教大學之辦學使命；本「崇奉基督」之精神，命名「崇基學院」。「崇基」亦兼含「崇高基礎」之意。

### 校訓
崇基學院校訓係「止於至善」，語出《大學》：「大學之道，在明明德，在親（新）民，在止於至善。」

### 校徽
崇基校徽由圖案同文字組成，圖案上方係校名「崇基」二字，下方係校訓「止於至善」四字，兩者都係小篆。校徽圖案取材自唐代「大秦景教流行中國碑」嘅圖案。

### 校歌
校歌歌詞喺1952年創作嘅。内容宣述咗創校嘅時代使命，仲勉勵學子志學勤修，本著基督嘅精神同校訓「止於至善」嘅精神，融合中西學術，以發揚文化、匡時救世為己任。（試聽「崇基學院校歌」可睇呢度。）

## 特色
學院校訓係「止於至善」，勉勵每一位同學，世事同人生皆難達至完美境界，必須不斷努力，以「圓滿」做永恆目標。同其他幾家書院唔同嘅，除咗學院本身嘅基督教背景，就係學院範圍內嘅禮拜堂同設有神學院。崇基禮拜堂更係喺香港大專界中獨有嘅座地式教堂。大學九間成員書院入邊，得崇基學院係設有音樂同埋神學課程。

## 註

## 參考
逸夫書院

**逸夫書院**（**Shaw College**），係香港中文大學屬下成員書院之一，喺1986年成立，亦係香港中文大學創校後第一間成立嘅成員書院，由邵逸夫爵士贊助去起。
晨興書院

**晨興書院**（**Morningside College**），係香港中文大學屬下成員書院之一，喺2006年成立，亦係配合大學改行四年制嘅學生增長而新設五間成員書院之一。
新亞書院

**新亞書院**（**New Asia College**），係香港中文大學屬下成員書院之一，喺1949年成立，亦係1963年香港中文大學創校嗰時三間成員書院之一。
聯合書院

**聯合書院**（**United College**），係香港中文大學屬下成員書院之一，喺1956年成立，亦係1963年香港中文大學創校嗰時三間成員書院之一。
善衡書院

**善衡書院**（），係香港中文大學屬下九間成員書院之一，院訓係「文行忠信」，喺2006年成立，2010年正式招生，亦係配合大學改行四年制嘅學生增長而新設五間成員書院之一。學院係以恆生銀行其中一位創辦人何善衡命名。

## 主管人員
* 院長：莫仲棠教授

## 歷任院長
*第一任：辛世文教授（2006年8月15號至2018年8月1號）
*第二任：黃永成教授（2018年8月1號至2022年8月1號）
*第三任：莫仲棠教授（2022年8月1號起）

## 舊生
*鍾耀華：泛民主派嘅學運領袖，前香港中文大學學生會會長，香港專上學生聯會常務秘書
*劉頴匡：中大本土學社發起人，前善衡書院學生會幹事會外務副會長，任內曾經發生星巴克進駐事件。
*麥傲冬：足球員，而家效力公民足球隊
*黃敬修：香港警察公共關係科高級督察，負責警方社交媒體工作，2020年11月因爲涉嫌喺辦公室盜竊警察頭盔、手套、相機電池同罐頭鮑魚被捕，最後脱罪。

## 交通

中文大學校巴：

* 善衡書院站（路線1A、1B、2、3、4、6A、6B、7、N、H）

* 大學體育中心站（路線1A、1B、2、3、5、N、H）

## 睇埋
* 香港中文大學
** 崇基學院
** 新亞書院
** 聯合書院
** 逸夫書院
** 晨興書院
** 敬文書院
** 伍宜孫書院
** 和聲書院

## 註

## 參考資料

## 外部連結
*
*
*